
רשמה וערכה:
ס.ל. חבר המתרגמים בע"מ

סיור בענף הסיעוד באזור הצפון
(ביקור בבית של שגית)

רננה לוי:

---יושבת ליד שגית, בעיניי אישה אמיצה ומדהימה, חזקה מאוד, שיכולה לשמש מודל לכל אחת מאיתנו. 

היו"ר יעקב כץ:

מלאת אור. 

רננה לוי:

אני מאחלת לך מעומק הלב הרבה בריאות והרבה שמחה. תגדלי את הילדים בנחת, בהרבה שמחה. אני בטוחה שכל רגע שלך איתם זו הנאה גדולה.

סטלה, אמא של שגית:

אין מלים בשפה לתאר את האושר. 

רננה לוי:

אני חושבת שכולנו פה מתרשמים. אני חוזרת ואומרת, שגית, תודה רבה שפתחת לנו את הבית ואנחנו פה כדי ללמוד להכיר את הצורך של שימוש בעובד זר. אנחנו בודקים את כל הנושא של העובדים הזרים, מתוך כוונה להיטיב עם עַם ישראל ועל כך אנחנו גם מודים לך, בעצם זה שפתחת את הפרטיות והלב שלך, כדי שנוכל ללמוד ולהבין בעצם מה ההבדל בין טיפול של עובדת זרה, מה היתרונות של שימוש בעובדים זרים לעומת מה היתרונות של טיפול על ידי ישראלים ואיך זה משתלב בתוך המרקם של הבית שלכם.

אני דיברתי אתמול בלילה ארוכות עם סטלה ואני אמרתי שאנחנו נבקש ממנה לספר לנו קצת איך מתנהל פה הבית עם העובדים הזרים שלכם. קצת רקע, מתי התחלתם להשתמש בעובדים הזרים, איך הבאתם אותם, איך התקשרתם---

קריאה:

שבע שנים בעלה טיפל בה במסירות. שגית חלתה ביוני 2003 ומאז בעלה נרתם. בעלה מהנדס ביו טכנולוגיה, בחור צעיר שהחליט להירתם למשימת חייו, לאהבת חייו. 

אנאבל, אחותה של שגית:

אז כמו שהיא אמרה, בעלה עזב את הכל והחליט להיות איתה במסירות גדולה ואז החליטו שהם הולכים להביא את התאומות. זה היה עוד סיפור, הן היו מוקפאות שבע שנים, אחותי עשתה הרבה הפריות לפני שקרה כל המצב ובכלל מי חשב להביא ילדים לעולם ובכלל לעשות איזה שהוא משהו בנידון, אבל אתה יודע, אחותי בן אדם שהיא חיה יותר טוב מכולנו. הרצונות שלה לחיות ולעשות דברים בעולם הזה, מלא הערצה לכל עם ישראל כולו. 

ואז אחרי כמה שנים טובות שהמחלה שלה נעצרה, היא החליטה שהיא הולכת לעשות משהו בעניין הפונדקאות. זה תהליך מאוד לא פשוט, זה לעבור ועדות של רופאים קונבנציונליים שרואים את המחלה הזאת כמחלה ש... רק לכם אני אומרת מחלה, אנחנו לא משתמשים במושגים כאלה, אנחנו חיים את המצב, מה שיש כרגע. בסוף היא עברה את הוועדה, שזה היה משהו מדהים ולכו תמצאו פונדקאית שזה גם היה מדהים. 

סטלה, אמא של שגית:

אז הכל נכתב מלמעלה, בורא עולם פשוט הניח אצבע על כל אחד מהאנשים שליוו אותנו. כשהם היו האנשים הנכונים, הם נשארו עד עכשיו. יבוא יום, בלי נדר, אני אכתוב ספר, זה פשוט לא ייאמן, הקישור והחיבור בין כל האנשים, גם המפגש הזה היום. זה מדהים. 

אנאבל, אחותה של שגית:

ואז היא פגשה פונדקאית מדהימה והם עשו שלושה ניסיונות ושני הניסיונות הראשונים כשלו, נשארו רק 2 עוברים אחרונים, אחד מהם נפל ואחרון אחרון אחרון התחלק לחצי ונולדו תאומים. לחכות תשעה חודשים של הריון זה נראה משהו נצחי ביותר, וזהו. ואז החלטנו שזהו, אי אפשר... לאחותי היה מאוד קשה, בכלל עובדת זרה שתתעסק איתה בדברים הכי אינטימיים, והיה מאוד מאוד קשה לעבור את המשוכה הזאת. בהתחלה חשבנו על אישה דתייה, שעושה את זה ממקום של מצווה ולא רק מישהו שבא לקבל כסף והולך. וזה מאוד לא פשוט, להעסיק ישראלי במחיר כזה גבוה לכל כך הרבה שעות, יש גם גבול לכמה אתה יכול להעסיק. כל פעם נפגשנו עם המצב שאי אפשר ובתכל'ס מה ש---

סטלה, אמא של שגית:

אבל קיבלנו עובדת זרה... תצייני שקיבלנו עובדת זרה מדהימה. מדהימה, מדהימה. היא היתה בשביל שגית הכל. כששגית התחילה עם הטיפולים של עובדים זרים, היא היתה הראשונה אצלנו והיתה התחברות מדהימה והיא היתה בסדר גמור ואחרי חצי שנה נולדו הבנות והיא היתה בהתחלה של הבנות, ופתאום, לצערנו הרב, היא רצתה לעבור לגור במרכז, ליד החבר שלה. זה היה בשבילנו ממש מכה. 

היו"ר יעקב כץ:

 חיפה והקריות זה לא המרכז?

אנאבל, אחותה של שגית:

שגית באותו יום לא רצתה לראות אותה, ביום שהיא הודיעה לה. 

סטלה, אמא של שגית:

על אף הכל, הרצון שלה התגבר. אני לא שופטת אותה. 

היו"ר יעקב כץ:

 כשהיא הגיעה ארצה, היא לא הגיעה עם הכתובת הזאת? 

אנאבל, אחותה של שגית:

כן, עם הסכם לכתובת הזאת. 

ירון בן גרא:
בעצם כשאנחנו מביאים מטפל לישראל, הוא מגיע עם הסכם לשנה, הוא חותם על זה בחוץ לארץ, שהוא יודע לאן הוא מגיע, הוא מקבל מידע על העבודה---

היו"ר יעקב כץ:

אני שואל שאלה רטורית, בעצם היא הפרה את ההסכם. 

סטלה, אמא של שגית:

היא הפרה. 

היו"ר יעקב כץ:

מה היא עושה בתל אביב? יש לה הסכם לחמש שנים, איפה, אצל ברק? 

סטלה, אמא של שגית:

אני לא יודעת אצל מי היא נמצאת, אבל היא במרכז איפשהו. 

ירון בן גרא:

היא עובדת בצורה מסודרת. 

היו"ר יעקב כץ:

היום אין עם זה בעיה, עד שהחוק לא---

ירון בן גרא:

אין עם זה בעיה, כי אין גם---

היו"ר יעקב כץ:

בחוק החדש שאנחנו מחוקקים כרגע, גם... יכול להיות שכשמדובר על אותו אזור, אז תהיה מחויבות, הגבלה. 

סטלה, אמא של שגית:
אנחנו בחרנו אותה מכל מיני כאלה קורות חיים ובעזרתו האדיבה מאוד מאוד של מר ירון בן גרא שהוא היה פתוח אלינו---

ירון בן גרא:

אני הנציג של החברה שטיפלה, חברת 'יד ביד'. 

אנאבל, אחותה של שגית:

אני רוצה לציין שהחלטנו להביא מישהי מהסיבה שפחדנו שפה בארץ יש להם כבר תנאים, הם יודעים מי נגד מי, מי רוצה מי, הם יודעים את הזכויות, אז אמרנו שנביא מישהי חדשה---

סטלה, אמא של שגית:

הם בקיאים בעסק. 

אחותה שגית:

זה היה אלמנט מאוד חשוב, כשהחלטנו להביא אותה. דווקא מישהי מחוץ לארץ ולא מפה. 

סטלה, אמא של שגית:

שגית גם היתה בהודו כמה חודשים, הלכנו לחפש טיפול אלטרנטיבי. אנחנו הבאנו את הבחורה הזאת, היא היתה מדהימה, היחס היה מעולה והיא החליטה שהיא עוזבת לאזור המרכז. ואז נשארנו בפלונטר ובבעיה רצינית והחלטנו שאנחנו נביא ישראלים. פתחתי מפעל פה, פתחנו מפעל, זה המון המון כסף, אנחנו הוצאנו 19,000 שקל לחודש. 

היו"ר יעקב כץ:

מה פירוש 'הוצאנו'? לא מוציאים? 

אנאבל, אחותה של שגית:

מוציאים עדיין. 

סטלה, אמא של שגית:

מוציאים עדיין, אבל עשינו כל מיני פעולות; זאת מתאימה לילדים, זאת לא מתאימה, זה כן פה---

היו"ר יעקב כץ:

אם מותר לשאול, בעקבות המצב הזה כרגע, כמה המדינה מסייעת בנושא הזה? הכל בכל מכל כל בגין הבריאות של הבת שלך? שתהיה בריאה. 

סטלה, אמא של שגית:

2,000 ומשהו שקל והשאר זה שירותים ניידים, בגלל ששגית החליטה ללמוד נהיגה ויש לה רכב, ואז זה מגדיל בעוד 7,000 שקל. עכשיו היא נוהגת. אמרנו לכם שהיא אמיצה. 

אנאבל, אחותה של שגית:

היא למדה שנה שלמה, התאימו לה מנגנון מיוחד בשביל זה. 

היו"ר יעקב כץ:

בלי הרכב? 

סטלה, אמא של שגית:

בלי הרכב אני לא יודעת כמה זה היה יכול להיות, 2,000? 

קריאה:

מקבלת 4,000 בלי הרכב, תוספת ניידות עוד 2,000. 

סטלה, אמא של שגית:

2,000 של הזה, ואם לא היה לך רכב היו שירותים מיוחדים, 2,000. 

היו"ר יעקב כץ:

ירון, אני רוצה לדעת בדיוק. כיוון שאם אני אדע בדיוק--

סטלה, אמא של שגית:
ירון יודע. 

היו"ר יעקב כץ:

סטלה נראית לי שהיא מחזיקה את כל הצפון על הכתפיים והיא גם עושה להם בורקס. אני מדבר כרגע באופן כללי, כדי שנוכל לעזור לאחרים. 

ירון בן גרא:

באופן כללי אדם עם צרכים מיוחדים, מתחת לגיל הפנסיה ומעל גיל 18, זכאי לכמה הטבות במספר מחלקות של המוסד לביטוח לאומי. המחלקה הראשונה זה נכות כללית שבעצם אדם פונה ואומר 'אני נכה, לא יכול לעבוד', נותנים לו בסביבות 2,200 שקלים. 

קריאה:

זה לא תלוי במידת הנכות שלו? 

ירון בן גרא:

זה השלב הבא. אחר כך יש מחלקה בביטוח לאומי שקוראים לה 'שירותים מיוחדים',  פה זה כבר נכנס לאחוזים, מי שיש לו 50% יקבל בסביבות 1,200, תוספת על ה-2,200. מטופלת כמו שגית תקבל את המקסימום שזה 3,700 שקל, פלוס 2,200. אם יש לה רכב משלה---

רננה לוי:
ירון, יש עוד נקודה. מכיוון שיש לה שני ילדים אז היא מקבלת עד 1,500 שקל תקרת תוספת לילדים. מהנכות שלה היא מקבלת עוד תוספת של 750 לכל ילד. 

ירון בן גרא:

וקצבת הניידות, במידה והאמא מצהירה שיש לה רכב והיא דואגת להסעות, היא צריכה לקבל 1,400 לצורך החזקת הרכב. 

סטלה, אמא של שגית:

אבל היא לא קיבלה את זה. קיבלת 750 לכל ילד? היא לא קיבלה 750 על כל ילד, צריך לבדוק את זה. 

קריאה:

על שני ילדים קיבלתי 360, על שניהם. 

סטלה, אמא של שגית:

לא קצבת ילדים, אלא קצבה---

ירון בן גרא:
לא, משהו אחר. 

סטלה, אמא של שגית:

אבל אנחנו לא מקבלים את זה. 

קריאה:

מי שמקבל קצבת נכות, הוא מקבל קצבה מוגדלת עבור הילדים. 

רננה לוי:

ירון, היא זכאית לקבל קצבה על הילדים שלה בגלל הנכות, עד גיל 18. 

היו"ר יעקב כץ:

תגידי לי מה יוצא, בגין העבודה סביב השעון בבית, חוץ מהעובדה שאת נמצאת מרותקת לפה ובתך מרותקת והבעל מרותק וכולם מרותקים, אני שואל, כשאת מדברת על אנשים שצריך לשלם להם כסף. 

סטלה, אמא של שגית:

יש לנו ככה; צריכים לתת מענה 24 שעות פה--- 

היו"ר יעקב כץ:

זה מובן. 

סטלה, אמא של שגית:

אז יש לנו עובדת ישראלית, שהיא עובדת מ-10 בלילה עד 8 בבוקר. וזה עולה, היא ישראלית. 

היו"ר יעקב כץ:

כמה? 

אחות של שגית:

גם רוב האנשים שהבאנו לפה---

היו"ר יעקב כץ:

לא, רק אל תגידי שמות. 

סטלה, אמא של שגית:

זה 10 שעות, 20 שקל לשעה, אנחנו נתנו את מחיר המינימום והם מקבלים הרבה יותר. אף אחד לא מוכן... היא דתייה ופה נכנס גם הפן של המצווה. ברגע שהם רואים את שגית, הם רוצים לתרום, כי הם מבינים שלא ייצא הרבה כסף מהבית הזה, אז היא מקבלת 20 שקל לשעה כפול 10 שעות של לילה, זה 200 שקלים ליום, היא עובדת 7 ימים בשבוע, זה 6,000 שקל. הרבה פעמים אנחנו קוראים לה לפני יום שישי---

קריאה:

1,400 בשבוע, בחודש---

סטלה, אמא של שגית:

זה משהו כמו 6,000 שקל אבל אני יודעת שכשאנחנו נותנים את הצ'קים לעליזה, הרבה פעמים יוצא יותר כי ביום שישי לפעמים מזעיקים אותה שעתיים-שלוש לפני הזמן.

היו"ר יעקב כץ:

וכמה עולה לנו העובדת הזרה? חוץ מהעובדה שהיא ישנה.

קריאה:

סליחה, אדוני, לפני העובדת הזרה יש עוד שתי עובדות ישראליות. 

היו"ר יעקב כץ:

הבנתי, אני רוצה לדעת כמה עולה העובדת הזרה, בכסף. 

סטלה, אמא של שגית:

אני זוכרת שפעם עשינו איזה שהוא מחיר גס של 5,800. הוא יודע יותר טוב ממני. 

היו"ר יעקב כץ:

תגידו, כי אם זה לא יהיה מדויק, אנחנו לא נדע. 

ירון בן גרא:

לצערי הרב בגלל המורכבות המשפחתית שיש כאן ובגלל התלות של כל המשפחה סביב השעון---

היו"ר יעקב כץ:

המקרה הזה הוא לא יחידי, יש לנו מקרים דומים, והיא גם נוסעת והיא גם... יש לנו מקרים דומים. 

ירון בן גרא:

המטפלת הזרה כאן אמורה היתה בהסכם הראשוני שלה להרוויח בסביבות 3,600 שקל בחודש. לאחרונה, עקב התמקחויות, השכר שלה עלה בערך בעוד 1,800 שקל. 

קריאה:

כי היא לא יוצאת לשבתות, שזה עוד כסף. 

סטלה, אמא של שגית:

היא כל שבת---

ירון בן גרא:

זה משהו בסביבות 5,000-6,000 שקל והיא ישנה בבית. 

סטלה, אמא של שגית:

237 כל שבוע, ועוד יום שישי ויום שבת, כשהעובדת הישראלית איננה בבוקר ביום שישי וביום שבת, אז שגית משלמת לה עוד 200 שקל. 

היו"ר יעקב כץ:

כמה עולות הישראליות הנוספות? 

סטלה, אמא של שגית:

הישראליות היום המחירים הם עד השמים. 

קריאה:

זה יוצא 6.5 על העובדת הזרה. 

היו"ר יעקב כץ:

אז עשיתי חשבון גס, אנחנו מגיעים עד עכשיו 12.5. 

סטלה, אמא של שגית:

ועוד... אני לא יודעת, לא נעים לי פה. 

היו"ר יעקב כץ:

אני אגיד לך מה המשכורת שלי בכנסת, בערך 17,000 שקל ובתור נכה צה"ל מקבל עוד 5,000 ויש לי גם... שתרגישי טוב, אני אספר לכם כמה אני מרוויח ואחר כך הוא יספר כמה הוא מרוויח. 

קריאה:

המשכורת פה היא לא הנושא. 

היו"ר יעקב כץ:

לא, זה לא הנושא. הגמרא אומרת אסיא במגן, מגן שוויא. רופא בחינם, שווה חינם. אדם צריך בעולם הזה להתקיים, אם הוא לא מרוויח, הוא לא חי. רק אצל לנין עבדו בלי כסף ותראי מה קרה שם. אנחנו קפיטליסטים, לא קומוניסטים. 

סטלה, אמא של שגית:

מ-1 עד 6 בערב, כשמגיע בעלה, הפעלנו עוד שני אנשים. ב-6 בערב הוא מגיע והוא עוזר. העובדת הזרה עוזרת לו לקלח את הבנות, לעשות את כל הטררם מסביב עד שהן הולכות לישון וב-8 מגיעה עליזה. אבל בינתיים צריכים מענה 24 שעות אז מ-1 עד 6 או 6 וחצי כשהוא מגיע, היתה מירי, שהיא היתה יכולה לבוא רק מיום ראשון עד יום חמישי---

היו"ר יעקב כץ:

אנחנו מדברים על משהו בסביבות 18,000 -19,000 שקל. 

סטלה, אמא של שגית:

בדיוק, זה הסיפור, 19,000 שקל. 

קריאה:

ותוסיף את האוכל ואת הכל, זה לא רק משכורות, יש להאכיל מלא פיות. 

סטלה, אמא של שגית:

ומה זה להאכיל? אתה צריך לתת להם ארוחת בוקר, ארוחת צהריים, ארוחת ערב. 

אנאבל, אחותה של שגית:

וכל פעם שיוצאים החוצה, אתה משלם עליהם. 

ירון בן גרא:

בוא נגיד ברוך ה', וטוב שיש את זה, כי אני אומר מה יהיה אם לא היה את זה. מה היה קורה אם לא היתה לכם את האפשרות לממן את כל האופרציה הזאת. 

קריאה:

אבל זה לא כל כך נכון שיש לה את זה, היא לוקחת מחסכונות. 

סטלה, אמא של שגית:
---היא היתה כל כך חכמה שהיא עשתה לעצמה ביטוחים. הרי מאיפה? 

אנאבל, אחותה של שגית:

אבל גם זה... היא מוציאה כספים מהחסכונות, כדי לכסות. 

סטלה, אמא של שגית:

לחיות מביטוח לאומי זה...

היו"ר יעקב כץ:

האומץ שלכם, שבעקבות המקרה הזה אנחנו לומדים על מקרים אחרים. פה יש תנאים נלווים שאנחנו לא רואים אותם במקומות אחרים. קודם כל משפחה שהיא בריאה וחזקה ואחות שבאה במיוחד מאנגליה ושבה ארצה. מה עשיתם באנגליה? 

אנאבל, אחותה של שגית:

עבדתי.

סטלה, אמא של שגית:

היא מהנדסת בניין. 

היו"ר יעקב כץ:

כמה שנים הייתם שם? 

אנאבל, אחותה של שגית:

עשר שנים. 

היו"ר יעקב כץ:

אז בזכותה עשית עלייה בחזרה? 

אנאבל, אחותה של שגית:

כן. 

היו"ר יעקב כץ:

אז כבר הרווחנו. 

סטלה, אמא של שגית:

ואתה יודע מה? בזכותה נולד ניתאי, יש לה ילד בן 4. נולד ניתאי---

אנאבל, אחותה של שגית:

בעלי בא לפה מאידיאולוגיה ציונית. 

סטלה, אמא של שגית:

ובזכות ניתאי, הוא בן 4.5 היום, שגית קיבלה את האומץ להביא את הבנות, כי היתה לה תקשורת מאוד מיוחדת עם ניתאי. לא היה לה את האומץ, איך יבינו אותה, היא חשבה שיש פה טיפה אגואיזם, אבל היא ראתה שניתאי בכלל לא היה סופר את כולנו, ישר היה מחובר אליה. הוא ידע להאכיל אותה קודם, ולעשות לה... ילד מדהים, מיוחד. 

היו"ר יעקב כץ:

בקיצור, המשפחה. במקרה הזה, ואנחנו מפה רוצים לראות על דברים אחרים, כי הגיעו לפה ממחלקת המחקר של הכנסת ויש לנו פה פרוטוקול שנכתב והתוצאה תהיה שאם אנחנו נלמד את זה בצורה יסודית, אנחנו נוכל להחיל את זה על מקרים דומים בצורה יותר יעילה. כי אתם יש לכם מעלות ש... אל"ף, יש לכם בחור טוב שאתם עובדים איתו, לא כל החברות עובדות באותה רמה, או שאולי כן?

קריאה:

בצפון כן. 

היו"ר יעקב כץ:

 אולי כן, לא מתוך שבאתי לדבר בשבחו, אני אדבר בגנותו של מישהו אחר. אבל יש פה משפחה תומכת, משפחה אוהבת, וגם בעלת יכולת נפשית, לא בכל המקומות יש את הדברים האלה, יש מקומות ש---

סטלה, אמא של שגית:

לא מאבדים תקווה אף פעם. 

היו"ר יעקב כץ:

אמונה. 

סטלה, אמא של שגית:

יש אוטוטו ניסוי. 

היו"ר יעקב כץ:

החולים הגדולים ביותר זה בכנסת ובממשלה, אתם הכי בריאים. 

סטלה, אמא של שגית:

הנה, היא מחר פותחת קליניקה לרפואה סינית. היא למדה ארבע שנים רפואה סינית. אני מוכרת אותך. אני צוחקת. 

ירון בן גרא:

אני יכול, דווקא מנקודת הראות של החברה, של התאגיד, לספר את הקשיים ש---

היו"ר יעקב כץ:

כמה מקרים טובים כאלה יש לך פה בעיר? 

ירון בן גרא:

אנחנו מטפלים הרבה בנכי צה"ל. הרבה. אנחנו קשורים עם כמה עמותות של ילדים עם צרכים מיוחדים, ממש בצורה בלתי רגילה. 

רננה לוי:

יש אלמנט אחד מאוד ייחודי למשפחה הזאת. האלמנט הוא, כמו שהדגשת, זה הרשת החברתית המאוד חזקה שתומכת ומסייעת למערך המאוד מיוחד שיש פה. 

היו"ר יעקב כץ:

את זה רואים מיד. 

רננה לוי:

זה לא קיים במקומות אחרים וכאן במובן מסוים התמזל מזלה של המשפחה שיש את כל המערך ה---

אנאבל, אחותה של שגית:

זה גם לא קיים, כי אמא שלי נאלצה לוותר על החיים שלה וגם אני, ובעלה. היה פה אלמנט שפתאום היא היתה צריכה לקחת את העמדה של ללכת לגן, והם חלו כמה ימים ואמרנו 'לא נעשה להם את זה', כשאת אומרת 'תומכת' זה נכון, אבל גם לנו יש את הגבול ואת ה---

רננה לוי:

ברור, אבל מה שאני רוצה להגיד זה שני דברים. אחד, יש כאן אישה מדהימה עם כוחות פשוט עילאיים במובן מסוים של באמת להוכיח לכולם שיש מסוגלות ויכולת להתנהל בצורה מסוימת ונורמטיבית ורגילה.

דבר נוסף, אנחנו אוטוטו הולכים למשפחה אחרת שהיא בדיוק הצד השני, של אישה ערירית, בלי רשת חברתית, בלי משפחה, וזה פשוט לעשות את הדיפרנציאציה ואת ההבחנה בין משפחה מהסוג הזה והמורכבות של כל מה שמתנהל בבית הזה ומשפחה אחרת. בזה אני אומרת לכם, ששגית פשוט אישה מדהימה ואמיצה מאוד ואתם משפחה---

אנאבל, אחותה של שגית:

מאז שהיא ילדה היא פורצת דרך בכל דבר. 

יריב שוריאן:

אני, גם כמו ירון, מנהל תאגיד ואני חושב שמפספסים פה איזה שהיא נקודה שירון תיכף ידבר עליה וזה הקושי בלאתר עובדת מקומית, מתוך הארץ, עם כל הרצון הטוב שלנו ושל המערכת למצוא עובדים מקומיים לסיטואציה כזאת. 

סטלה, אמא של שגית:

אתה יודע מה המלים שהיא אמרה כרגע, זה מטורף. אנחנו עברנו את כל מדורי הגיהינום. 

אנאבל, אחותה של שגית:

ועד עכשיו אנחנו גם חווים קשיים. 

היו"ר יעקב כץ:

הבעיה היא כספית, או עובדים? 

סטלה, אמא של שגית:

מוטיבציה של עובדים. 

היו"ר יעקב כץ:

אם אדם במקום 20 שקל היה מקבל 40 או 50 שקל הוא כן היה בא? 

קריאה:

לא תמיד זה רלוונטי. 

היו"ר יעקב כץ:

הנה, אנחנו רואים את הבחורה הזאת שעובדת, שתהיה בריאה, ויש עוד ישראלית שמגיעה... שאלתי שאלה, אם במקום 20 שקל הייתי משלם 100 שקל לשעה, היו באים? 

יריב שוריאן:

לא בטוח. 

אנאבל, אחותה של שגית:

לא לכל כך הרבה שעות ולכאלה תנאים. 

היו"ר יעקב כץ:

אני אגיד לך למה נפקא מינא. מה ההבדל? מה היה פה עד שהגיעו לפה עובדים זרים ומה יהיה מחר אם הפיליפינים, כמו פרו, יסגרו, בגלל שמקימים מדינה פלשתינאית, יחליטו שעד שאנחנו לא מכירים במדינה פלשתינאית ולא חוזרים לגבולות דכאו או לגבולות אושוויץ, אז הם לא שולחים לפה אנשים, נניח, מה תעשה אז? 

יריב שוריאן:

אני אסביר. תודה לאל, אנחנו עם יצירתי וגם בתחום הזה אנחנו חייבים כל הזמן להיות יצירתיים. לפני שהתחילו להביא מהודו ומנפאל ומסרילנקה ומכל קצוות העולם, בעיקר היו מביאים פיליפינים. נוצר איזה שהוא אבסורד בלאום הפיליפיני שהם הפכו להיות מפונקים. זאת אומרת אם אני אביא עכשיו לפה מצעד של 50 פיליפיניות, והיא תאשר אם אני טועה ואני לא מכיר את הגברת, זו פעם ראשונה שאני רואה את הגברת הנחמדה, ונעשה פה מצעד של 50 פיליפיניות מקומיות, אני מוכן לשים את הראש על מגש שאף אחת מהן, ולא משנה תמורת איזה סכום, תרים את הכפפה ותהיה מוכנה להיכנס לסיטואציה כזאת. 

אנאבל, אחותה של שגית:

אין מצב. ישראליות לא יעשו את העבודה הזאת. 

קריאה:

שגית מנסה להגיד משהו. 

סטלה, אמא של שגית:

שגית אמרה ככה, מה שאמרתי מקודם, שהיתה חפיפה של 20 מטפלות ישראליות, נוסף לזרות, עד שהגענו לרינה. אתם לא מבינים. אתה יודע מה, אני שפכתי דם, אני לא רוצה להגיד. עבור שגית, עד שהגענו לעליזה. 

היו"ר יעקב כץ:

זה לא בעיה של כסף. 

סטלה, אמא של שגית:

לא, ממש לא. זה גם כסף, אבל זה גם לא כסף, זה---

ירון בן גרא:

אני רוצה בכמה מלים לסכם, כי באמת אני מעורב פה. אני רוצה כמה נקודות קטנות להראות כאן, שמכאן אנחנו יכולים לצאת. 

היו"ר יעקב כץ:

כיוון שכבר הפיליפיניות נהיו כמו הישראליות ומחר הסרילנקיות נהיו כמו הפיליפיניות ומחר הסיניות יהיו כמו הסרילנקיות ובסוף אף אחת לא תרצה לעבוד במקרה כזה, אז איך אנחנו נטפל אם יהיה לנו, מה נעשה שלפעמים אנשים מגיעים למצב שהם צריכים קצת עזרה וגם אני צריך עזרה, כולם צריכים עזרה וכולנו מוגבלים וכולנו נכים? אתם לא נותנים לי פתרון בצורה הזאת. 

היום יש קו לעובד שעוזר לפיליפיניות, מחר יהיה קו לקדוש ברוך הוא שיעזור לסרילנקיות, איפה זה ייגמר? 

ירון בן גרא:

יכול להיות שיש קשר לכסף, אבל מה שיקרה בוודאות, זה קודם כל נחזור אחורה ללפני 30 שנה, אנשים ייאלצו, לא תהיה להם אפשרות בחירה, להישאר לקבל טיפול בבית והם יחזרו למוסדות סיעודיים, מה שהיה, מחלקות בבתי חולים ו... בכל מקום יש גם מטפלים וגם מוסדות והכל תלוי בכמה המדינה... גם בקצבאות, גם במדינה. 

קריאה:

גם מישהו צריך לעבוד במוסד הסיעודי. אני יכולה להגיד שאפילו במעון לילדים בריאים, טיפולי, שם זה מ-7:30 בבוקר עד 16:30 בצהריים, ועשרה תינוקות בני שנתיים שהיא מחליפה להם ומקבלת על זה שכר מינימום ונשים עושות את זה במדינה שלנו. 

קריאה:

לקחת את זה לכיוון...

קריאה:
יריב, בוא נעשה את הקאט הזה משום שיש כאן לוגיסטיקה שאנחנו מפריעים להתנהלות שלה, נעשה את הסיכום במשרדים שלכם. 

ירון בן גרא:

אני רק רוצה להגיד לאדון כץ, הדבר השני, שיידעו שאנחנו אולי נחזור בישראל לתרבות הקומונה, זאת אומרת ההורים יגורו עם הילדים, הנכדים יעזרו קצת, הבן יגור למעלה לסייע קצת. 

קריאה:

זה קיים היום, ירון. אם אתם שמתם לב למה שסטלה אמרה בהתחלה, היא אמרה שבחרנו את המטפלות. עליזה, למשל, היא דתייה, היא באה מתרבות... היא אמרה שחלק מהעבודה שלה פה היא שליחות. 

אנאבל, אחותה של שגית:

היא גם היתה עם שכר יותר גבוה והורדנו אותה---

היו"ר יעקב כץ:

תשבי יותר קרוב, אני מאוד רוצה לשמוע אותה. 

אנאבל, אחותה של שגית:

עליזה אמרה שגם על ארבע היא תבוא, ועובדה שהיא ראתה שהיא לא מסתדרת עם הכספים אז היא ביקשה, היא אמרה לה נגיד במקום 200 שקל לילה, שהיא תשלם לה 150 שקל ללילה, והיא אמרה 'בשביל שגית אני אעשה הכל, גם על ארבע אני אגיע'. זאת אומרת יש פה אלמנט של... ראיינו נשים מבריקות, אבל ברגע שהם שומעים את השכר וכל כך הרבה שעות, גם שכר וגם כל כך הרבה שעות, וגם במה זה כרוך---

היו"ר יעקב כץ:

אני רוצה לחזור על זה. אני יוצא מתוך נקודת הנחה שאם השכר נניח היה 40 שקל או 50 שקל לשעה, בוא נאמר ככה, היה יותר סיכוי להשיג אנשים. 

אנאבל, אחותה של שגית:

היה יותר סיכוי, אבל לא היה אלמנט שהם היו נשארים. זה משהו שונה. 

היו"ר יעקב כץ:

האלמנט של השכר הוא לא אלמנט שלילי, הוא אלמנט חיובי כשהוא בא בצורה, כשהוא נחשב להגון, כשאדם עושה את החשבון---

אנאבל, אחותה של שגית:

לעובדת הזרה היא הגדילה את השכר ומבחינתה היא חשבה שהיא קונה שקט נפשי. היא עשתה מלא פרצופים והרבה דברים והיה שבוע-שבועיים שהכל היה נחמד, ועכשיו הכל חזר, פרצופים והכל. כלומר האלמנט של כסף לאו דווקא עושה...

היו"ר יעקב כץ:

אני לא רוצה לדבר על חוץ, אני רוצה לדבר על ישראלים, על ישראליות ועל ישראלים, אנשים שחיים פה בארץ. אני מבין שחברות כח האדם מעסיקות גם ישראלים. אני חושב שאם היו נותנים שכר יותר גבוה, זה לא אתם---

סטלה, אמא של שגית:

ועדיין, עדיין. ראיינו, אני עליתי למחירים יותר גבוהים---

מיכל אברט קטן:

אני חושבת שצריך לעשות שני דברים משולבים; גם להגדיל באמת את הקצבה בצורה משמעותית וריאלית שתאפשר להשיג עובד ישראלי במידת הצורך, זה מצד אחד, ומצד שני צריך לבצע איזה שהוא רה-עיצוב תדמיתי למקצוע שנקרא מטפל סיעודי. המדינה אולי צריכה לתת פה יותר מחשבה, יותר להוציא קורסים, ונדבר על זה כשנגיע למשרד ואז אתה יכול באמת לייצר איזה שהוא מערך. הרי בכל העולם יש אנשים מוגבלים ונכים וסיעודיים. יש פתרונות. אני מניחה ש---

קריאה:

אולי ייתנו להשלים הכנסה, ש---

מיכל אברט קטן:

כן, שהמדינה מוסיפה. 

קריאה:

רוב המטפלים הרוסים, משנות ה-90 ואילך---

היו"ר יעקב כץ:

בוא נגיד יוצאי רוסיה. 

קריאה:

יוצאי רוסיה. 

היו"ר יעקב כץ:

בוא נדבר על ישראלים. 

ירון בן גרא:

כמה מלים אני רוצה להגיד על הקשיים שלי בכל האופרציה הזו. 

היו"ר יעקב כץ:

בואו נסכם, ניתן לירון לומר כמה מלים וקשה לנו מאוד להיפרד ממך, כי את מלאה טוב ויופי, ואנחנו מברכים אותך שתתני לנו כוחות גם בשלבים הבאים. את יכולה לכתוב לנו, אני אשאיר את הכרטיס שלי וגם להעביר באי מייל, איך את מרגישה ואיך את מתקדמת. אם את חכמה כל כך גדולה ואנחנו רואים שאת חכמה, תני לנו עצות טובות, כי בכנסת יש הרבה אנשים, אבל לא כל כך חכמים, אז אנחנו צריכים קצת---

אנאבל, אחותה של שגית:

יכול להיות שהיא תחזור לעריכת דין שלה יום אחד. 

היו"ר יעקב כץ:

את יודעת למה לא חכמים? כי הם חושבים שהם יודעים. אדם אם הוא יודע שהוא לא יודע, אז יש סיכוי שהוא יהיה חכם פעם. אבל כשאדם, לא משנה כמה איי קיו יש לו, הוא חושב שהוא יודע הכל, אז הוא אוטומטית מאבד את כל החכמה שלו. אנחנו בני האדם, כולנו כולנו מוגבלים. אנחנו כולנו מוגבלים, גם אלה שחושבים שהם בריאים, כולם מוגבלים, כולם באים מאוחר וכולם עוזבים מוקדם, לא חיים 120 שנה, אף אחד לא נשאר פה בגופו לנצח נצחים, אלא אנשים לא נולדים... אנשים הם לא ענווים ולא צנועים וחושבים שהם הכי בקיאים והכי חכמים ולכן אנחנו לא כל כך חכמים ולא... לכן אני אשאיר לך את הכרטיס שלי ותשמרי את זה, יכול להיות שיום אחד הוא יהיה שווה הרבה כסף, תוכלי להוריש אותו לילדים שלך. אם יש לך עצות טובות, מבעלך או מאמא סטלה, אז אנחנו נטפל ב... שנדע גם איך את מתקדמת, איך את מבריאה, איך את מובילה, איך את נוהגת, איך את מלמדת עוד מעט שיעורי נהיגה פה, איך את עושה את כל הדברים הנפלאים. 

אמונה זה משענת. כתוב אצל מרדכי 'ויהי אומן את הדסה, היא אסתר', המושג של משפחה אומנת בא מהמלה אמונה, אמונה זה משענת, לכן זה נקרא משפחה אומנת, אנשים לא שמים לב. כשאנשים אומרים 'אמן' זה כאילו 'אני נשען'. אתה מבין שאתה מוגבל, זה נקרא אמונה, אמונה זו הישענות, לכן יש מושג של משפחה אומנת. אני לא יודע אם שמתם לב שזה אותו דבר. שמת לב, גלעד, במחקר? תוסיף את זה. רבין עליו השלום, ז"ל, היה אומר תמיד 'אני מאמין'. בן אדם, גם כשהוא לכאורה לא דתי אומר 'אני מאמין', משום שאם אתה לא מאמין, אתה לא נשען. לכל אחד יש אמונה והישענות, משום שאנחנו כולנו מוגבלים, רק הוא, אלֹקים, הוא נצחי והוא לנצח נצחים. אבל אנחנו כולנו בני אדם חומר, באים והולכים, ולכן צריך בזמן הקצר שאנחנו נמצאים בעולם, עד 120 כולנו, לעשות דברים טובים, כי אחר כך... 

אז אנחנו רק נסכם את הדברים, ירון, בעוד משפט שלך, ואנחנו נגיד לך שלום ואת תתני לנו ברכה לכולנו. שנהיה בריאים. 

אנאבל, אחותה של שגית:

היא עוד מברכת את כולם? 

היו"ר יעקב כץ:

הברכה שלה היא הברכה הכי טובה. 

תודה רבה.

ירון בן גרא:

בכל זאת, לצד העסקה של העובדים הישראלים, נדמה לי שזה כן רצוי לדבר טיפה על הקשיים שהיו עם המטפלת הזרה בקצרה. הנקודה הראשונה שהיתה לנו בעייתית היא לאתר מישהי שמתאימה לשגית, זאת אומרת חיפשנו מישהי שהיא כן אמא לילדים, שתיכנס פה, כן מישהי שעבדה בארצות אחרות, בארצות ערב, שכן טיפלה בילדים וידעה להגיע ולהשתלב פה יותר טוב. למרות זאת ולמרות האיכות שהיתה פה, המטפלת כן בחרה לנטוש מסיבות של חברים שלה, החבר שלה באזור המרכז, מה שהיה קשה מאוד מאוד למשפחה. אחרי העזיבה שלה אנחנו התמודדנו עם קושי גדול, להתאים מישהי מתוך המאגר הארצי שעומד לרשותנו, היות וידוע שהמטפלים הזרים מעדיפים לבוא אם אדם לבד בבית, ולא בדינמיקה של משפחה. 

היו"ר יעקב כץ:

תודה רבה. 

 (ביקור בבית קשיש חולה אלצהיימר).

רננה לוי:

---לתוך הבית הזה כדי להראות את ההתמודדות מול אוכלוסיית הקשישים מצד אחד, לעומת אוכלוסיית הנכים הצעירים בצד השני, על כל המורכבויות שלהם. נחשפנו לקבוצת הנכים, כרגע אנחנו מול אישה שהיא בת 82, סובלת מאלצהיימר ורואים פה את חוסר השקט שלה. 

היו"ר יעקב כץ:

(מדבר ברוסית). 

לידיה:

ארבע שנים וחודשיים. 

רננה לוי:

לידיה נמצאת בארץ עוד מעט שבע שנים, עובדת פה ארבע שנים וחודשיים. לגב' אווה היו... בעצם היא לבד, לבד במערכה. כמו שאמרתי, לגברת היו שני ילדים, ילד אחד נהרג בתאונת דרכים ונשארה בת אחת שגרה בדרום. בעצם לידיה היא הדמות המרכזית בחיים של אווה וכמו שאתם רואים, מהרגע שאווה פותחת את העיניים ועד הרגע שהיא הולכת לישון זה מה שהיא עושה; הולכת, הולכת. זה אומר שלידיה 24 שעות ביממה, שבעה ימים בשבוע נמצאת כאן פיזית כשכל דבר שהיא עושה, אווה תלויה לה על היד והולכת איתה ביחד. 

קריאה:

מה קורה כשצריך קניות? 

רננה לוי:

היא הולכת איתה לסופר, כשאווה לפעמים מתחילה לרוץ ולברוח, ולידיה אחריה. בעצם זו העבודה הסיזיפית שלה והיא עושה הכל כשהיא תלויה עליה. מבחינת אווה, לידיה היא ממש הדמות המשמעותית בחיים שלה, אין פה רשת חברתית תומכת, אין פה את מה שראינו במקרה הקודם, כשבעצם שם בני המשפחה התגייסו וחברים ואנשים מהקהילה. פה זה לא, זה נטו מטפלת עם קשיש. 

 היו"ר יעקב כץ:

אנחנו מאוד מכבדים את זה, מאוד מעריכים. מאוד מברכים. כשיש טלוויזיה בערב או משהו כזה, היא מסתכלת? היא אוהבת לראות טלוויזיה? 

לידיה:

היא עכשיו לא מבינה כלום ולא---

קריאה:

היא מכירה אותך? 

לידיה:

לא. היא לא מכירה אף אחת, לא בת, לא נכדים, אף אחד. ככה היא מבוקר עד הערב, ככה מסתובבת, לא אוכלת לבד, לא מבקשת כלום, לא מתרחצת, הכל עושה במיטה וכל יום אני צריכה לעשות כביסה ולפעמים---

היו"ר יעקב כץ:

כשאת הגעת לפני ארבע שנים היה אותו דבר? 

לידיה:

לא, כשהתחלתי לעבוד היה יותר קל. היא קצת דיברה והיתה יותר שמחה, היה חיוך. עכשיו אין כלום. אין כלום. 

רננה לוי:
איך את מתמודדת עם הלחץ? 

היו"ר יעקב כץ:

 שנראה את עצמנו ככה, לראות מה זה בן אדם. בגלל זה אומרים בתפילה 'אל תשליכנו לעת זקנה'. 

רננה לוי:

קשה לך? 

לידיה:

לא כל כך קשה פיזית, בגלל שהתרגלתי מאוד, זו משפחה שאני עבדתי ואני אוהבת לעבוד, אבל קשה מנטלית. 

ירון בן גרא:

מה את עושה בשביל קצת לנשום, קצת לנוח? את יוצאת קצת? 

לידיה:

בחוץ, כל יום אנחנו יוצאות לטייל ואני הולכת לקופת חולים, צריך להזמין מרשם. 

ירון בן גרא:

יש לך פה חברות בסביבה?

לידיה:

חברות יש בחוץ. 

רננה לוי:

יש גם זמן לצאת עם החברות? 

לידיה:

לא. כשאני עובדת 24 שעות, אני לא יוצאת, רק איתה.

רננה לוי:

מה מחזיק אותך פה בבית? למה את נשארת פה? 

לידיה:

אני באתי לפה לעבוד, אני צריכה להרוויח כסף לילדים שלי. ככה לצאת סתם בחוץ, להסתובב, אני לא בת 25. 

רננה לוי:

ודבר נוסף, הבת, כמה שהיא גרה באזור הדרום היא משתדלת כן להגיע לכאן ולשחרר אותה, לתת לה את הוונטילציה הזאת. קודם כל הנושא של חופשת מולדת---

היו"ר יעקב כץ:

את מרוסיה? 

לידיה:

מאוקראינה. 

היו"ר יעקב כץ:

אבל באוקראינה גם מדברים רוסית. 

לידיה:

כן, אבל עכשיו זה רק---

היו"ר יעקב כץ:

רק אוקראינית. 

קריאה:

אז באמת איך את עושה---

לידיה:

אני נוסעת הביתה כל שנה. 

ירון בן גרא:

והביאו לך מחליפה? כתוב לך אצלנו שמותר לתת מחליפה, זה חידוש שהוא מעולה, את יכולה לנסוע וזה בסדר. 

שושנה שטראוס:

האם זה סביר להשאיר אדם אחד כל היום איתה? זה אפשרי? 

קריאה:

למה הבת מעדיפה להשאיר אותה בתוך הבית ולא להעביר אותה למוסד גריאטרי? 

רננה לוי:

כי מבחינתה אמא שלה זה הדבר האחרון שנשאר לה בחיים, האבא נפטר, האח נפטר, היא רוצה להשאיר אותה בתוך הבית, בתוך הקהילה. למרות שהיא לא משתמשת כרגע בשום שירותים של הקהילה, למעט העובדת שנמצאת פה, עדיין מבחינת הבת נכון לכרגע זה הפתרון הנכון, וכל עוד ללידיה יש כח, אז אני מניחה שאווה תישאר כאן. 

היו"ר יעקב כץ:

את מאכילה אותה? 

לידיה:

כן. 

 היו"ר יעקב כץ:

 (מדבר ברוסית).

לידיה:

הכל אני עושה. 

ירון בן גרא:

מה קורה בלילה? את ישנה בלילה? 

לידיה:

כן, עכשיו היא ישנה. היו זמנים שהיא לא ישנה והסתובבה כל הלילה ונסענו לחיפה, לאיזה רופאה ונתנו לנו כדורים, החליפו עוד אחד ועוד אחד ועכשיו היא יותר רגועה. 

היו"ר יעקב כץ:

כמה שנים היא חולה באלצהיימר? 

לידיה:

אני חושבת ששמונה שנים. ועכשיו היא לא... אבל אני צריכה לקום בשעה 12 או 1 בגלל שהיא מורידה השמיכה, היא לא יודעת שצריך לשים, ובשעה 4 עוד פעם אני קמה ובבוקר. עכשיו היא לא קמה לבד מהמיטה, צריך להרים אותה. 

ירון בן גרא:

מה השכר שלך? 

לידיה:

משכורת 900 דולר. 

ירון בן גרא:

בדולרים? 

לידיה:

כן. 

מיכל אברט קטן:

זה יותר מהרגיל, זה יותר מהממוצע והיא גם מקבלת על השבתות כמובן שהיא נשארת פה תוספת שכר, וזה עדיין לא מספיק לעבודת הקודש שהיא עושה. 

היו"ר יעקב כץ:

 אנחנו מאוד מעריכים ומאוד מכבדים. 

שושנה שטראוס:

מה השלב הבא שצפוי לגברת? 

מיכל אברט קטן:

מבחינת המחלה, זה יכול להיות מצב שהיא תפסיק פיזית ללכת ולאט לאט---

היו"ר יעקב כץ:

בדרך כלל זה גם השתתקות של הגוף. אני יכול לדעת מאמא שלי, אותו דבר. 

שושנה שטראוס:

יש תמיד שלב של אלימות, אגרסיביות. 

היו"ר יעקב כץ:

היא כבר היתה, כי בשביל אלימות צריך קצת שכל. 

לידיה:

היא היתה, מתחילה להרביץ ורצה. עברתי כבר---

קריאה:

ואת נשארת בכל זה? 

ירון בן גרא:

דרך אגב, אנחנו, התאגידים, כשיש מצבים של אלימות, יש מצבים שאנחנו אומרים למשפחות ש'אנחנו לא יכולים להתמודד, קחו לבית אבות', בבית אבות יש תרופות שמנמנמות אותו ופה זה בלתי אפשרי. 

קריאה:
לא עדיף שאישה כזאת תמשיך להיות חיונית ותמשיך ללכת ולטייל בתוך הבית, בתוך הקהילה, ולא תשב בבית אבות? 

היו"ר יעקב כץ:

ׁ(מדבר ברוסית). אמרתי לה שבעזרת ה' הכל יהיה טוב, הכל יהיה בסדר. את אמרת לגבי הגוף, הגמרא מספרת שפעם אחת אחד היה חיגר ואחד היה עיוור ובעל הפרדס ראה שנעלמו לו הפירות, אז הוא בא ושאל, איך יכולתם? האחד אמר, אני לא יכול ללכת, הוא שם אחד על השני, לקח את החיגר, שם אותו על העיוור ואמר 'עכשיו אתם יכולים'. לכן אני אומר ברוך ה', רק שייתן לנו כח גם ללכת וגם לראות. תודה לך. (מדבר ברוסית). 

(ביקור בלשכה ב'פינה חמה', קרית מוצקין).

היו"ר יעקב כץ:

מי שנמצא פה סביב השולחן; נמצאים פה ממשרד הפנים, הגב' שטראוס, ויש לנו פה ממשרד האוצר, עמית סגן, ויש את מר ברזאני, שהוא הצעיר מכל החבורה והוא גם ממשרד הפנים. מי עוד פה מהמשרדים הממשלתיים? נאהף. 

כשמדובר על הלשכות, אני, כדרכי בקודש, בישיבות שדנות בנושא הסיעוד, נזרקים שם כל מיני משפטים, אני תמיד הקפדתי שלא ידברו סרה באף גוף ובאף ארגון, אבל כשאנשים מרגישים רע אז הם זורקים על כל העולם וגם אומרים דברים לא מסודרים ולפעמים עיניהם של אנשים צרה. אני מבין דבר שלא הבנתי אותו בזמנו, שהלשכות עוסקות לא רק בהעסקת עובדים זרים אלא גם בהעסקת עובדים ישראלים? 

מיכל אברט קטן:

לא. 

היו"ר יעקב כץ:

כי מר ירון בן גרא אמר לי, כך הבנתי---

מיכל אברט קטן:

קודם כל באמת אני רוצה להודות לך על היוזמה לערוך את הסיור הזה, אני רוצה להודות לכל מי שהגיע שבחרתם באמת לבוא ללמוד ולהכיר את המציאות גם מנקודת מבטם של המטופלים וגם בהחלט מנקודת מבטם של הלשכות שבעצם המדינה בחרה לתת בידינו, הפקידה בידינו, את מתן השירות ואנחנו אמורים לקבל את הכלים לבצע אותם טוב ביותר. 

היו"ר יעקב כץ:

בואי תספרי לי לא על המדינה, תספרי עליכם.   

מיכל אברט קטן:

אנחנו לא נפספס כלום, ואני יכולה להגיד לכם שכל מי שרוצה לשאול, להגיב ולטעון, אני חושבת שזה המקום, אנחנו פה כדי לנהל דיאלוג פתוח למטרה משותפת. 

היו"ר יעקב כץ:

בסדר גמור, אנחנו באנו לשמוע. 

מיכל אברט קטן:

הסיור הזה בעצם הגיע כתוצאה מכך שנעשתה רפורמה בענף העובדים הזרים. אנחנו רק ניגע בכמה מלים במה היה לפני, מה קורה היום ומה בעצם עשתה הרפורמה בענף העובדים הזרים בסיעוד. בסיעוד בלבד. אנחנו sol pampers company. כל עיסוקה של הלשכה הפרטית, ואני מדגישה לשכה פרטית, ואנחנו נגיע אחר כך גם לחברות הסיעוד, הוא בהשמת עובדים זרים לסיעוד בלבד, על פי חוק וגם בפועל, כפי שאנחנו עושים.

אז אנחנו ניגע בקצרה בנושא של הרפורמה, לפני ואחרי. עובדת סוציאלית של הלשכה תיתן לנו סקירה כללית של מי בעצם מקבלי השירות, המטופלים, המאפיינים שלהם, הצרכים שלהם, הקשיים שלהם, שזה משקף את הדברים שאיתם אנחנו, הלשכות, מתמודדים בעבודה היום יומית שלנו. מקרים כמו שאתם ראיתם עכשיו, תחשבו שכל לשכה מטפלת במאות מקרים כאלה. מאות מקרים, כל אחד מקרה יקר וחשוב בפני עצמו, מקרים קלים יותר, פשוטים יותר, מורכבים יותר. השירות הוא שירות מורכב ולא פשוט. ואחר כך אנחנו נעבור לבדוק באמת את הדברים שאתה העלית, האם עובד זר, האם עובד ישראלי. אנחנו באמת רוצים לעשות תמונת מצב של ענף הסיעוד בזרים באמת מהנקודה שלנו, ללא ספק. 

היו"ר יעקב כץ:

עוד שאלה אחת, וזה אני, אתם הייתם רוצים להתעסק גם בעובדים ישראלים, או שלא נותנים לכם, או ש-? 

מיכל אברט קטן:

אל"ף לא נותנים, כי זה sol pampers company , אבל אני חושבת שכשנגיע לטייטל הזה, אני מבטיחה לך שאנחנו נוגעים בו בכל---

היו"ר יעקב כץ:

עוד שאלה אחת, האם פעם הלשכות עסקו גם בעובדים ישראלים וגם בעובדים זרים? 

מיכל אברט קטן:

חברות סיעוד, ואנחנו מקדימים את המאוחר, הן בעצם זכייניות מטעם המוסד לביטוח הלאומי, הן מקבלות את כספן מהביטוח הלאומי, והם מעסיקים עובדים ישראלים למספר שעות בלבד. 

היו"ר יעקב כץ:

ואתם לא חברות הסיעוד? 

מיכל אברט קטן:

לא, אנחנו לשכות השמה פרטיות. 

היו"ר יעקב כץ:

אתם עוסקים באופן פרטי וההבאה שלכם היא מול הבן אדם, אתם לא מקבלים מהמדינה, חוץ מהעובדה שקיבלתם רישיון להתעסק בזה. 

ירון בן גרא:

אני רק רוצה להוסיף פה, לשאלתך---

היו"ר יעקב כץ:

אני ראיתי שירון הוא בעל לב טוב, למרות שהוא לא מתעסק, הוא מתעסק גם בישראלים והוא מסייע. זה מה שהוא רוצה לומר. 

ירון בן גרא:

גם, אבל אנחנו לא יכולים, גם אם אנחנו רוצים להיכנס לתוך הפול של נותני שירות ישראלים. 

היו"ר יעקב כץ:

חוץ מבצורה התנדבותית. 

ירון בן גרא:

לא בצורה התנדבותית, בצורה מקצועית ושיכירו בנו. יצא עכשיו מכרז, תנאי הסף להיכנס לתוך הפול הזה, וזה מגוחך, שיש לך 50 עובדים ישראליים סיעודיים שאתה מעסיק. היות ואנחנו sol pampers companies ואסור לנו בכלל להעסיק ישראלים, זה הפיל אותנו מיד. כלומר זה לא היה בשבילנו מציאותי בכלל לרוץ על הדבר הזה. 
היו"ר יעקב כץ:

אבל אתה יכול להקים שתי חברות, חברה אחת כזאת וחברה אחת כזאת. 

ירון בן גרא:

אבל עדיין, אתה לא מעסיק 50 ישראלים. 

היו"ר יעקב כץ:

אני אתן לך פתרונות אחר כך. 

ירון בן גרא:

בעוד ארבע שנים יהיה עוד מכרז, אני אתקשר אליך, נדבר על הפתרונות. 

מיכל אברט קטן:

אז כמו שאמרנו בישיבה שממנה יצא הסיור הזה, המציאות בענף העובדים הזרים לאחר הרפורמה היא מציאות הרבה הרבה הרבה יותר טובה ונכונה מהרבה מאוד היבטים. קודם כל באמת העובדה שלמדינת ישראל יש היום תמונת מצב נכונה ועדכנית של מצבת העובדים הזרים בסיעוד. מה זה אומר? מדינת ישראל היום, ומר אהרן ברזאני, ראש המינהל, שהיה ראש אגף מת"ש לפני כן, בלחיצת כפתור היום מדינת ישראל יכולה לדעת כמה עובדים חוקיים עובדים בפועל בסיעוד, כמה שוהים בלתי חוקיים נמצאים בארץ, הם יכולים לדעת למעשה כמה השמות מקומיות מתבצעות, כמה יבואים מתבצעים, הם יכולים לדעת כמה מעסיקים מחליף עובד. זאת אומרת, אם הם יעשו בנתונים האלה שימוש מושכל, ואני מניחה שזה מה שהם הולכים לעשות, הם יוכלו להסיק הרבה מאוד מסקנות מתוך הנתונים הקיימים, מה שלא היה לפני כן. נזרקו מספרים, יש 10,000, יש 30,000, יש 40,000, היום יש תמונת מצב.  

היו"ר יעקב כץ:

זאת אומרת שאם למשל, בהנחה שכולם הם טובי לב, כמו גב' שטראוס, כמו מר ברזאני, וכל החבורה באמת זה אנשים בעלי לב זהב ואתם נתקלים בבעיה, שיש לכם מקרה כזה או מקרה כזה או מקרה כזה וראינו היום מקרים ואין במאגר והמאגר לא מספק, כי המאגר זה אנשים שהם כבר ברחנים, אלה שכבר היו וכבר לא רוצים, מה עושים עם ה... בהנחה שגם מהלשכות הם---

שושנה שטראוס:

היה להם קשה, באו לבכות אצלנו, זה קשה, אתם רוצים שנמצא את העובדים שהם כבר בארץ ולשים אותם במקום חדש ואנחנו לא מכירים, מכירים רק את העובדים שלנו, אז אמרנו, טוב, נעשה שירות, לקחנו את כל העובדים שלא מועסקים ושהם היו מועסקים לפני 30 יום, זאת אומרת טריים, פשוט מישהו נפטר, מעסיק נפטר, יש לנו את כל מספרי הטלפון שלהם, יש כרגע אלף כאלה ויש אלף עובדים בארץ פנויים לעבודה. 

מיכל אברט קטן:

בהמשך אנחנו ניגע בנקודה הזו, אני רק אגיד, רק כדי לסבר את האוזן ודיברנו על זה בתחילת הסיור, אני מצפה מהאנשים שעוסקים בתחום לנקוט משנה זהירות כאשר הם באים וקובעים קביעות. אין פה מקום לניסוי וטעייה. במקרה של עובדים זרים בסיעוד, כל דבר צריך להיבחן ולהיבדק האם בסופו של דבר לא היא או הוא לא פוגע במטופל. 

היו"ר יעקב כץ:

עוד שאלה, נניח שמצאת מישהו מתוך האלף שהוא כן מתאים, היא נתנה לך מספר טלפון, התקשרת ל-054... את מדברת איתה, 'את עבדת אצל מיסטר איקס, הוא נפטר, ואני צריכה, יש לי מישהו אחר'. כשאת משימה אותו, האם את מרוויחה עליו כסף או לא? לא משנה כמה. 

מיכל אברט קטן:

אני מרוויחה דמי השמה מהמטופל. המטופל צריך לשלם לי. 

היו"ר יעקב כץ:

ואם את מביאה מישהו מחוץ לארץ, את מרוויחה---

מיכל אברט קטן:

אני מקבלת גם מהמטופל וגם מהעובד. אנחנו בהחלט לא מתכוונים להסתתר מאחורי יכולות ההישרדות שלנו. נגיע לזה. 

היו"ר יעקב כץ:

אבל גם במקרה הזה את מקבלת משהו. את לא יוצאת לא נשכרת. 

מיכל אברט קטן:

בוודאי. 

היו"ר יעקב כץ:

אבל במקרה ההוא את מקבלת יותר. 

מיכל אברט קטן:

נכון. אבל בהחלט אנחנו---

שושנה שטראוס:

היום המצב החוקי ש---

מיכל אברט קטן:

אנחנו נגיע לדברים האלה. 

היו"ר יעקב כץ:

אנחנו עוסקים רק לפי החוק, גב' שטראוס, אנחנו לא מדברים על דברים לא חוקיים. אין אחד בארץ שמסתובב שהוא לא חוקי בארץ, כולם עובדים לפי החוק. 

שושנה שטראוס:

לפי החוק היום היה שינוי מצב. 

מיכל אברט קטן:

אנחנו ניגע בזה. יותר מאוחר יציג יריב את הנתונים, אנחנו בדקנו את המאגר בצורה---

רננה לוי:

מיכל, ברשותך, אני רוצה להיכנס רגע לנקודה שאי אפשר למסמס אותה. אני באה מהפן של עבודה סוציאלית ובכל זאת אני רוצה להדגיש נקודה. בלי שום קשר לכל המבנה של המערכת שלה, אני חייבת לומר לך שראש הרשות שלנו מאוד קשוב לבעיות פרטניות שמגיעות לשולחן שלו. אם יש בעיה שלשכות מסוימות נתקלות במצב של מיצוי כל ההליך הפורמלי, ראש הרשות, מר אמנון בן עמי, מבקש מהעובדת הסוציאלית שלו, ללכת ולבדוק האם יש נחיצות לאפשר לפנים משורת הדין הברקה במקרה מסוים. לראיה, לפני שבוע הגיעה לשולחן שלנו פנייה של חברת סיעוד בתל אביב שבעצם מה שקרה שם זה שהתלונן אותו מנהל שאין לו במאגר עובדת זרה דוברת ספרדית. באותו סיפור קיבלנו פול של שמות ומספרי טלפונים, הוצאנו מהמאגר, והוא בשיחת ועידה התקשר אחד לאחד לאותם מקרים. בשעה 10 היו השיחות, בשעה 3 הגיעה אחת למשרד שלו ושובצה במקום. כך שאי אפשר להסתכל על הכל בצורה מושחרת. 

היו"ר יעקב כץ:

הבנתי. 

גלעד נתן:

הערה חשובה. מה לעשות, למעסיקים סיעודיים יש נטייה שלא להאריך ימים ולכן תמיד יהיו בארץ אנשים שהגיעו לעבודה לחמש שנים ואחרי שנתיים או שלוש המעסיק מת, וזה גם הצורך במאגר. 

מיכל אברט קטן:

בהחלט. אנחנו נגיע לעניין של המאגר. 

שושנה שטראוס:

מה שמר ברזאני אמר, אנחנו נמצאים, לדאבוננו, בעתירה בבית משפט שתלויה ועומדת נגד חלק מהחברות שנמצאות פה ומעבר למה שאמרנו, באמת הוא צודק. 

אהרן ברזאני:

אני מבקש שלא תהיה התייחסות שלנו מעבר למה שאנחנו כן יכולים לומר. 

מיכל אברט קטן:

כן, גם אנחנו לא נכביר בעניין הזה באמת כי עומד ותלוי הליך משפטי ואנחנו נברר את---

היו"ר יעקב כץ:

הליך משפטי כולל, או משהו פרטני על מקרה מסוים? 

מיכל אברט קטן:

לא, על המאגר, על העובדה שאנחנו טוענים שאין מאגר והמדינה טוענת שיש. 

היו"ר יעקב כץ:

אבל לא תביעה שלכם אותם. זו תביעה של החברות את הענף, לא מסתדרים עם היד הקשה. 

מיכל אברט קטן:

דבר נוסף שחשוב להגיד, הרפורמה הציבה רף מקצועי גבוה לנותני השירות, מה שהביא באמת להתמקצעות הלשכות וצמצומן. אם בעבר לשכות של עובדים זרים זכו, לצערי ביושר, בשמן המפוקפק, כי כל אחד יכול היה לפתוח לעצמו, אפילו לא משרד, לעבוד מהבית, לתווך, המון חאפרים, המון עסקאות אפלות, המון דברים מכוערים, הדברים האלה כמעט, אני משוכנעת, אין מקום שנעלם לגמרי, אבל יש ירידה דרסטית, וזה בטח אנשי הרשות---

היו"ר יעקב כץ:

גם בכמות של החברות.

מיכל אברט קטן:

יש ירידה דרסטית גם בכמות החברות והדרכים שבהן אנחנו עובדים הן שונות. היום יש דרישה למנהל כללי מקצועי בעל ניסיון, לעובדת סוציאלית שעובדת אד הוק בחברה במשרה מלאה. פעם היו לוקחים עובדות סוציאליות, משלמים להן 50 שקל ומחתימים אותן על דוח, אף אחד בכלל לא בדק. יש בדיקות של עבר פלילי---

היו"ר יעקב כץ:
כמה זמן כבר מהרפורמה? 

ירון בן גרא:

מספטמבר 2008. 

מיכל ארטן קטן:

והנקודה האחרונה והחשובה ביותר מבחינתנו, שהיום הרשות מתייחסת למהות השירות, לאיכות השירות. זה אומר שהיא הציבה כמה וכמה אנשי מקצוע שמטפלים באופן יום יומי במהות השירות. יש את גב' רננה לוי, שהיא מפקחת על עובדות סוציאליות, שכותבת נהלי עבודה, דברים שלא היו לפני כן, עובדת סוציאלית עבדה, כמו שהיא חשבה שהיא צריכה לעבוד. 

היו"ר יעקב כץ:

זאת אומרת, את, רננה, מכירה  את כל העובדות הסוציאליות באופן עקרוני שעובדות עם כל הלשכות, או שאת צריכה להכיר, או שאת---

מיכל ארטן קטן:

דבר שלא היה. זה לא היה עד לפני 11 חודשים. 

היו"ר יעקב כץ:

הן לא יכולות לבוא לחמש דקות ולרשום ולצאת. אין דבר כזה. 

מיכל ארטן קטן:

אני יכולה לענות במקומה, אולי לא נעים לה לומר את שבחה בעצמה ולא אומרים שבחו של אדם בפניו. 

היו"ר יעקב כץ:

מקצת שבחה. 

מיכל ארטן קטן:

אז אני רוצה להגיד ככה, רננה מקיימת קשר יום יומי כמעט משעות הבוקר עד שעות הלילה, גם מביתה הפרטי, מענה מיידי למקרים בעייתיים, למקרים קשים, תיווך בינינו לבין רשויות רווחה, משטרה, בתי חולים, הכשרות לעובדות סוציאליות, נוהל למניעת אלימות, נוהל למניעת הטרדה מינית. אלה דברים שלא היו לפני כן, וזה מאוד חשוב לנו, נותן לנו הרבה מאוד ביטחון, הרבה מאוד יכולת לתת את השירות. 

מעבר לזה, בכל ענף, מר משה נקש, אותו דבר. אנחנו יכולים להתקשר, אנחנו יכולים לדבר, אנחנו יכולים להעלות מקרים חריגים. יש את שמעוני, מרכז לשכות פרטיות. הוצבו הרבה מאוד אנשים במערכת---

היו"ר יעקב כץ:

היום הלשכות עובדות בצורה הרבה יותר מקצועית ולשכה שאיננה מקצועית---

מיכל ארטן קטן:
לגמרי. והרשות נותנת לנו אוזן קשבת, מענה מקצועי, שלא היה. לפני כן לא היה לנו עם מי לדבר. 

מבחינתנו כמובן שיש עוד כמה וכמה דברים שצריך לעשות כדי שהרפורמה הזאת באמת תהיה סיפור הצלחה. בראש ובראשונה יש להטמיע את שיטת ההעסקה החדשה בקרב העובדים. אני אסביר. העובדים הזרים היו רגילים שיש להם אשרת עבודה בדרכון וברגע שהיא מסתיימת, הסתיימה בעצם השהות החוקית שלהם, הם צריכים ללכת לחדש אותה באמצעות מעסיק. אנחנו ניגע בזה אחר כך בעניין המאגר. הם לא מבינים שהיום השיטה השתנתה, שאנחנו מדווחים און ליין לרשויות, שזה ייאמר לשבחו, כראש אגף מת"ש לשעבר, על השקיפות הממוחשבת בין הלשכות לרשות. העובד לא מבין שבעצם כאשר הוא סיים את מקום עבודתו, אנחנו מדווחים לרשות, בדרכון שלו נשארת אשרה בתוקף, קורים פה אחד משני דברים; או שהעובד אומר 'יש לי אשרה, נפלא, אני אנצל את הזמן הזה, נעשה קצת ניקיונות, נעבוד קצת אצל שר הביטחון, אצל מירי בוהדנה ואחרים ונחזור---

היו"ר יעקב כץ:

או אצל היועץ המשפטי. 

מיכל ארטן קטן:

כמו שאני אומרת, עשבים שוטים יש כאן וכאן. לשכות משתמשות בהם---

היו"ר יעקב כץ:

לא, שלא יהיה בשולחן רשמי של הכנסת שאמרנו על היועץ המשפטי או על שר הביטחון שהם עשבים שוטים, את לא מתכוונת לזה. 

מיכל ארטן קטן:

לא, אני מתכוונת על עשבים שוטים בשני קצוות המשוואה של מטופלים ומטפלים, גם לשכות לוקחות עובדים, שמות אותם בבתים, אולי אצל כאלה שטרם קיבלו, אולי אצל כאלה ש... ולא מדווחות עליהם. העובד לא מבין בכלל שהוא לא מועסק כחוק כי הוא, מבחינתו, לשכה לקחה אותו לעבודה---

היו"ר יעקב כץ:

זאת אומרת שהיום עובד זר שמגיע, קודם כל---

מיכל ארטן קטן:

הוא לא מבין את השיטה החדשה. אף אחד לא הסביר לו עד היום, שנתיים מ-1 לספטמבר, לא נעשתה הסברה, לא במרכזים שלהם, לא בקהילות שלהם, לא בכנסיות, לא בשגרירויות, הם לא מבינים את השיטה. 

היו"ר יעקב כץ:
בואי נעצור פה רגע. גב' שטראוס, מה התשובה לשאלה? 

שושנה שטראוס:

אני רואה פה, כשנכנסתי באמת שמתי לב שהפרסומים שלנו, שמנו אותם---

היו"ר יעקב כץ:

את טוענת שזה התפקיד של הלשכות. 

שושנה שטראוס:

אני יכולה לטעון את זה, אבל אני חושבת שגם המדינה---

היו"ר יעקב כץ:

זו טענה משפטית או טענה מוסרית? 

שושנה שטראוס:

לא, אני חושבת שגם המדינה, ואנחנו מנסים לעשות את זה, אנחנו מנסים לפרסם בכל מיני שפות, לתלות על לוחות מודעות---

היו"ר יעקב כץ:

אותו עובד שמגיע, כאילו עשרת הדברות, בלי שום קשר לנושא של הכשרתו, מבחינת השפה, או הכשרתו מ---

שושנה שטראוס:

כל עובד שמגיע, הלשכה שהביאה אותו הצהירה בתצהיר שנמצא אצל מר ברזאני, שהוא מוכשר ל---

היו"ר יעקב כץ:

לא, אני לא מדבר על הכשרה, אני מדבר על ידיעת מה מותר ומה אסור. אתה בא למדינה זרה, מדינה אחרת, אתה הולך לעסוק אצל איקס, וואי, זד, מה מותר לך, מה אסור לך. חוץ ממה שהחברים שלו אומרים לו בקו לעובד. 

שושנה שטראוס:

כן, יש לנו סרטון ישן שהם מקבלים באינטרנט ושם כתוב ש'אתה חייב להישאר בתחום שלך, אסור לך להסתובב, אתה יכול לעבוד רק אצל בעל ההיתר', בקווים כלליים. עכשיו אנחנו מכינים משהו אפילו יותר מפורט שממש יסביר לו את כל ה---

היו"ר יעקב כץ:

מכל הדברים בשיטה כפי שהיא נוהגת עד היום, איפה את רואה, בנושא של השיטה של ההעסקה, את עיקר הבעיה? איזו נקודה מרכזית חסרה, מיכל, שאילו היא היתה, היא היתה פותרת לכם הרבה בעיות. 

מיכל ארטן קטן:

הטמעת השיטה ואכיפה. אכיפה. ללא ספק, אכיפה גם על הלשכות, גם על העובדים וגם על מעסיקים בשוק. כן, אין מה לעשות. 

היו"ר יעקב כץ:

 זה חוק שלי או חוק של חבר הכנסת אזולאי, החוק של ההגבלה? 

גלעד נתן:

זו הצעת חוק ממשלתית. 

היו"ר יעקב כץ:

שעברה כבר קריאה? 

הני נאיף:

בדרך, זה בדיונים בוועדת הפנים של הכנסת. 

היו"ר יעקב כץ:

לא, אבל היא עברה קריאה טרומית. 

גלעד נתן:

הצעת חוק ממשלתית לא צריכה קריאה טרומית. 

היו"ר יעקב כץ:

אבל מאוד חשוב לי לדעת, אם הם לא מתקדמים ואני יכול לקדם איתך את העסק. אנחנו נכין הצעה אחרת והם יגידו 'לא, לא, לא'. 

גלעד נתן:

יש הצעה אחרת שלך. 

היו"ר יעקב כץ:

כן, אבל יכול להיות שצריך להוסיף גם את הנושא של כל הדברים---

מיכל ארטן קטן:
הצעת החוק הזו באה באמת בעקבות מפגש שהיה לנו איתך לפני כשנה ומשהו. 

היו"ר יעקב כץ:

נכון, אנחנו לחצנו, אבל אני שואל, אולי אם הם לא מתקדמים מספיק מהר, כי למשל הבג"צ הזה שהתיר לנוע באופן חופשי מ... כמו זו שהיינו אצלה, היא אומרת שזה לא מוצא חן בעיניה, לך תחפש אותה עכשיו, היא עברה ל... נניח שהיא הלכה לעבוד אצל מישהו אחר, בהיתר, היום, בתל אביב, אז כולם יברחו לתל אביב, אף אחד לא יישאר משום מה... כמו שרוב המסתננים מגיעים לתל אביב, כמו שרוב האנשים מגיעים לתל אביב. אני אומר שאולי אם אנחנו נקדם חוק שלנו בעניין הזה זה יכריח אותם לעבוד יותר מהר. 

מיכל ארטן קטן:

דבר נוסף שמאוד מאוד חסר לנו, ואני יודעת שעובדים על זה ועובדים על זה כבר הרבה מאוד זמן, גם במשרד התעשייה, המסחר והתעסוקה, זה הנושא של חוק המטופל הסיעודי, שיגדיר באופן ברור את הזכויות והחובות של שני הצדדים. יש פה תבנית העסקה מאוד מיוחדת, מאוד לא מאפיינת, לא ניתן להלביש אותה על החוק הישראלי. זה בלתי אפשרי. אנחנו מוצאים את עצמנו בתווך בין המטופל למטפל יום יום, עשרים פעם ביום, כמה לשלם--- 

היו"ר יעקב כץ:

את קוראת לזה מטופל ומטפל? ויש שיקראו לו מעסיק ומועסק. 

מיכל ארטן קטן:

מעסיק ומועסק, בסדר גמור. בהסכם העבודה זה מעסיק ומועסק, על כל המשתמע מזה. ופה יש המון המון בעיות. 

היו"ר יעקב כץ:

והתביעות? 

מיכל ארטן קטן:

והתביעות הבלתי פוסקות. 

היו"ר יעקב כץ:

וכל הגופים שרוצים לעצמם ל---

מיכל ארטן קטן:

לגזור קופון על העניין. 

היו"ר יעקב כץ:

לא אמרתי לגזור קופון, אני מתחיל מהעניינים הרוחניים, הנטיות הנפשיות של אנשים---

מיכל ארטן קטן:

להגן על החלשים, אבל פה יש שתי אוכלוסיות חלשות, שצריך למצוא את האיזון ביניהן. 

היו"ר יעקב כץ:

יש אחד שנוטה לזה ואחד שנוטה לזה. 

מיכל ארטן קטן:

יש פה העסקה של 24 שעות שצריך לתת לה מענה שלא במענה הקבוע בחוק של שעות נוספות, אלא איזה שהיא תוספת גלובלית של שעות נוספות. 

היו"ר יעקב כץ:

גם לזה יש לי הצעה. אתמול החתמתי הצעת חוק בנושא וגם את זה נקדם. 

מיכל ארטן קטן:

זה בעניין החוק. 

דיברנו על אכיפה ויישום הוראות הנוהל, גם על העובדים, גם על הלשכות, גם על מטופלים. זהו, אני חושבת שאנחנו נעבור הלאה. אני רוצה שנביט, רק ניתן סקירה כללית בעצם מי הם אותם אנשים שמקבלים מאיתנו את השירות, למען מי כל זה קיים, העובדים, אנחנו, אתם, השירות הזה מגיע לאוכלוסייה מאוד מסוימת. 

היו"ר יעקב כץ:

שהולכת וגדלה, בלי עין הרע. 

נוית שקד:

נכון, אז אני אדבר על האוכלוסייה שמקבלת את השירות מאיתנו ועל הקשיים שמאפיינים אותה. אנחנו מדברים פה על המטופל הסיעודי שיכול להעסיק עובד זר. זה אדם שהוא צריך עזרה יום יומית וגם שהוא תלוי במידה רבה מאוד בסיוע של אדם אחר. 

עשיתי חלוקה לשלוש קבוצות. הקבוצה הייעודית שלנו זה הקבוצה של הקשישים, סיעודיים ותשושי הנפש. קבוצה שנייה זה הקבוצה של הנכים והקבוצה של ילדים שיש להם צרכים מיוחדים. 

יש את הקבוצה שיש להם פגיעה קוגניטיבית, יש להם בוחן מציאות לא תקין, אלה חולי אלצהיימר, דימנסיה, אירוע מוחי. מה שקורה באוכלוסיות האלה, למשל חולי אלצהיימר בשלבים היותר סוערים שלהם, זו קבוצה שהיא מאוד מאוד קשה לטיפול. הם חולים שיכולים לשגע את המטפלת, יבקשו ממנה לפתוח ולסגור את החלון מאה אלף פעמים ביום, הם יבקשו ממנה להתקשר לילדים מאה פעמים ביום והיא שם תיתן את המענה היחיד לאנשים האלה. לפעמים לא קל למצוא מטפלת לחולים האלה. 

החולים הסיעודיים אלה חולים שיש מגוון מאוד גדול בחולים האלה. יש אישה שיכולה ללכת לבד לשירותים עם הליכון, וגם עם הליכון תלך למטבח ותבשל, ויש חולים סיעודיים שהם מרותקים למיטה, צריכים שיעבירו אותם ממיטה לכיסא, יחתלו אותם, יאכילו אותם, יעשו בשבילם הכל מ-א' ועד ת' וגם יהפכו אותם בלילה כמה פעמים כדי שלא ייווצר להם פצע לחץ.

עוד משהו שראינו היום בסיור, כשאנחנו רוצים לשים מטפלת, אנחנו רואים הבדל גדול ברשת התמיכה שקיימת, כמו אצל שגית, למשל, שיש שם רשת תמיכה מדהימה ונוצר שם מערך שלם סביבה. 

היו"ר יעקב כץ:

אבל האישה הזאת עם האלצהיימר היא לא בקיצון השני, משום שיש לה בת נהדרת ויש לה מטפלת נהדרת. יש לה שתי תומכות מאוד מאוד טובות. 

נוית שקד:

הבת שם נותנת מענה. היא נותנת מענה למטפלת בעצם זה שהיא יכולה פעם בכמה זמן לנוח ו---

היו"ר יעקב כץ:

כן, אבל היא בת טובה והמטפלת טובה. אני בטוח שיש מקומות ש---

נוית שקד:

שגם את זה אין. 

היו"ר יעקב כץ:

זה לא היה הפוך ממה שראינו בהתחלה. 

נוית שקד:

כן, זה היה שונה, יש באמת שוני גדול. 

היו"ר יעקב כץ:

אגב, גם מי שהוא במצב סוציו אקונומי גבוה, הוא רשאי לקבל מטפלת, רק על חשבונו. אבל אם הוא עומד בדרישות, הוא יהיה רשאי לקבל מטפל? 

רננה לוי:

המבחן הוא לא הכנסה, המבחן הוא המצב---

היו"ר יעקב כץ:

העזרה הממשלתית באה רק ממקום שאדם נמצא ב...

נוית שקד:
עוד הייתי רוצה להגיד לגבי העניין של הרשת המשפחתית. 

היו"ר יעקב כץ:

 תדברי על בן הזוג המקנא, הסרבני, או הסיעודי. 

נוית שקד:

זאת האישה שנמצאת שם והיא אובססיבית---

היו"ר יעקב כץ:

לא, כי אשתי אומרת שמכל הדברים, אני ממש כזה, אני גם סיעודי, גם... אבל אל תספרו את זה. 

נוית שקד:

זה המקרה של האישה שדורשת דרישות מאוד גבוהות מבחינת ניקיון והיא ככה עומדת מעבר לכתף של המטפלת ומעבירה עליה ביקורת ואומרת לה מה לעשות וכמה לעשות ואיך לעשות. 

קושי ועלבון בקבלת עזרה לא מבן המשפחה. אלה מקרים שבעצם הקשיש בסתר לבו הוא רוצה שהאישה שלו, או שהילדים שלו, הם אלה שיטפלו בו וזה יוצא בעצם בצורה של התנגדות לגבי מטפלת. 

חולה אלצהיימר, כמו מה שראינו היום, יש להם גם שלב שהוא אגרסיבי. החולים האלה---

היו"ר יעקב כץ:

כבדי משקל גם כן. 

נוית שקד:

כבדי משקל זה מאוד משמעותי. אנחנו לא יכולים להביא פיליפינית קטנה ורזה לאדם שהוא יכול להיות כבד וצריך העברות, או תמיכה בהליכה. 

היו"ר יעקב כץ:

אגב, לכל הדברים האלה, מר ברזאני, נניח שלא היו לנו היום מטפלים, אני שואל שאלה היפותטית, אבל אחרי מה שקרה למובארק הכל אפשרי - מבחינת בתי החולים, נמצאת פה אישה שהיא מתעקשת לקחת את בתה, היא רוצה אותה בבית, כי כשילד סובל או איש סובל, אנשים רוצים לשמור עליו דווקא בביתם. אני יודע את זה מאחותי במקרה של אמא שלי, שלמרות שאמא שלי מאוד מאוד במצב קשה, לא זזה כבר הרבה שנים, היא התעקשה עד שחיברו לה את הנשימה דרך הקנה. היא שינתה את כל הבית, הביאה מנופים הביתה והתעקשה שהאמא תהיה בבית, מכל האחים היא אמרה, 'אני לא רוצה שתהיה דקה אחת שאני אחשוב שמישהו מטפל בה לא טוב', אז היא רצתה אותה ליד. אבל מבחינת בתי החולים הסיעודיים שלנו, אנחנו ערוכים למקרה ש... אין לנו את כל הטיפולים האלה, מחר, בנסיבות כאלה או אחרות, אנחנו ערוכים לקלוט את כל המקרים הסיעודיים האלה? 

שושנה שטראוס:

זה משרד הרווחה יכול להגיד לך. 

היו"ר יעקב כץ:

 זו לא שאלה אליכם. 

עמית סגן:

אני לא מכיר את הנושא לעומק, אבל אני מניח שהתשובה תהיה שלילית. אני לא נציג משרד הבריאות ולא נציג משרד ה---

רננה לוי:

יותר מזה, משרד הרווחה אמור לתת מענה גם לאוכלוסיות חלשות, כמו המקרה שיש לנו, כאשר משרד הבריאות בחלק הסיעודי אמור לתת מענה עבור אותה אוכלוסייה. האם יש מענה? זו שאלה שצריכה להישאל במשרד ה---

עמית סגן:

זו שאלה אובייקטיבית של מקומות בבתי חולים. 

היו"ר יעקב כץ:

כי פעם כשלא היו בתי חולים, אז רק המשפחות טיפלו, כמה שיכלו, אם היה להם כח או לא היה להם כסף. אחר כך כשהעולם נהיה יותר מודרני, אז יש בתי חולים, היום זה מן מצב כזה... 

גלעד נתן:

רוב המוסדות הסיעודיים הם מוסדות פרטיים שעובדים עם קוד של משרד הבריאות ולכן התשובה היא לא. מוסד פרטי לא יעמוד ריק ולא יחזיקו מוסד פרטי ויש מעט מאוד בתי חולים גריאטריים. אם מחר יקומו הנכים ויעשו שביתת שבת, יילכו ויגידו, 'אין לנו בבית', אז---

היו"ר יעקב כץ:

אז כמו שיש לנו חברות סיעודיות שמתעסקות בעובדים ישראלים ויש לנו את הלשכות הזרות שעוסקות בעובדים זרים, יש לנו גם אנשים שמקימים בתי חולים לדברים האלה, גם באופן פרטי---

גלעד נתן:

הם עובדים עם קוד של משרד הבריאות. 

היו"ר יעקב כץ:

ומצבם הכלכלי טוב, לא טוב? הם מלאים, לא מלאים? מה ידוע? 

שושנה שטראוס:

לי אמרו בוועדה שאנחנו יושבים עם משרד הרווחה ומשרד הבריאות, שאם תהיה דרישה אנשים יפתחו, כי זה רווחי. אני יודעת שבחוץ לארץ, במקום שגדלתי, יש בתי אבות---

היו"ר יעקב כץ:

כן, מרוויחים הרבה כסף. או בתים מוגנים. 

ירון בן גרא:

לא, הסיעודי, יש גם משפחה---

היו"ר יעקב כץ:

אני יכול לדבר על החותן שלי, אני יודע שהתורמים הגדולים ביותר לישראל הם בעלי בתי אבות, לכן אני אומר את מה שאני אומר. 

שושנה שטראוס:

יש גם תופעה בקנדה שיש ישראלים שם שהקימו הוסטלים לחולי אלצהיימר, בתים קטנים עם 7 - 8 איש שגרים שם, ודווקא יש ישראלים שנוסעים לשם. 

ירון בן גרא:

גם בישראל זה קיים. 

היו"ר יעקב כץ:

כי אנשים מאריכים ימים וככל שהרפואה מתקדמת אנשים יותר מאריכים ימים, אז גם המחלות מתארכות וגם מחזיקים אותם יותר ימים, והכל נהיה יותר… 

ירון בן גרא:

מר כץ, בעניין הזה אני רוצה להוסיף שגם בבתי האבות יש בתי אבות שהם ברובם ציבוריים, שזה עובד על קוד ממשלתי, הכנסותיו של אדם ייבחנו ואם הוא מאוד עני, אני אגיד 'עני' בלי להתבייש, ואפילו בודקים את הכלה שלו, כמה כסף יש לה בחשבון, אז משרד הבריאות יקצה סכום של קוד שהיום לדעתי זה בסביבות 10,000 שקל. אבל בתי החולים הפרטיים, בתי האבות הפרטיים, לא רק שהם עולים יותר מ-10,000 שקל, יש פה גם עניין, כמו שיש בארצות הברית, בבתי ספר, עם האפליה המתקנת, הם גם לא יקבלו יותר מ-5% ציבורי, על מנת לא לפגוע במרקם של האנשים האמידים והאנשים הפחות אמידים. והציבוריים, כאמור, הם מלאים עד אפס מקום.

אריאלה בן צור:

אני רק רוצה להוסיף לקבוצה הקודמת עוד משהו מאפיין לגבי הקשישים הקולטים עובדים זרים. אל לנו לשכוח שאלה אנשים שבאים מתרבויות אחרות, שפות שונות, האפיונים האלה הרבה פעמים מקשים על הקליטה של העובד, נדרשת פה עבודה, אבל מעבר לכך מאוד חשוב להדגיש את העניין של המטופל, או בני ביתו, שלא רגילים שמסתובב אדם נוסף בתוך הבית. כלומר יש פה איזה שינוי ארגוני בתוך הבית, תפיסתי, שזה גם חלק ממשהו שאנחנו צריכים ל…

נוית שקד:

אוכלוסייה נוספת זו האוכלוסייה של הנכים. האוכלוסייה הזאת מתאפיינת באורח חיים שהוא יותר דינמי, הם יכולים גם לצאת לבלות, הם הולכים לבריכות, מקבלים טיפולים רפואיים וחלקם גם הולכים לעבודה, עם המטפל הסיעודי שלהם. 

היו"ר יעקב כץ:

היום זה הולך ככה; עבודה, בילויים, טיפולים רפואיים וביקור בכנסת. אני רוצה להכניס את זה היום גם כן, כחלק מהבילוי. 

נוית שקד:

יש צרכים שדורשים לפעמים הכשרה ייעודית. זו אוכלוסייה שצריכה צנתורים, הם צריכים לפעמים סקשנים. בלי הכשרה אי אפשר לעשות צנתור, שזה משהו מאוד מאוד רגיש, סקשנים אותו דבר, צריכים לקבל הכשרה לזה. כיום ההכשרה הספציפית נעשית בדרך כלל בבית של המעסיק. 

היו"ר יעקב כץ:

יהיה לנו דיון על זה, אנחנו נשוב ונדון בכך, עד שבאמת נראה איך באמת… פה מדובר גם על עובדים ישראליים וגם על עובדים זרים, איך מי שאמור להגיע לבית של מישהו, יכול להגיע רק אם הוא הוכשר ויש לו את המינימום של היכולת לטפל במקרים כאלה. 

נוית שקד:

יותר קשה לנו לעשות התאמה לאוכלוסייה הזאת. בגלל שהדרישות יותר ספציפיות, למשל אנחנו נדרשים להביא מטפל עם רישיון נהיגה. 

היו"ר יעקב כץ:

אגב, כשהוא בעל רישיון נהיגה בפיליפינים או בתאילנד, או בסרילנקה, כשהוא מגיע לפה, אוטומטית הרישיון הוא רישיון בין לאומי? 

יריב שוריאן:

לא, הוא צריך לעשות איזה שהוא קורס, טסט, ואז אפשר להעביר את זה. 

היו"ר יעקב כץ:

משום שכשאני מגיע לחוץ לארץ, אז הרישיון שלי הוא טוב ב---

קריאה:

לא בכל מדינה. 

היו"ר יעקב כץ:

באיזה מדינה לא? 

ירון בן גרא:

כל המדינות שאנחנו מביאים מהם עובדים זרים, לא. זה תלוי בהסכמים. 

יריב שוריאן:

אנחנו תמיד ממליצים ללקוחות בכל זאת לקחת אותם לאיזה שהוא מורה נהיגה, להרגיל אותם לארץ. 

נוית שקד:

יש תרבות נהיגה שהיא גם שונה, ואנחנו מחפשים עובד שצריך שיהיה לו כח פיזי, צריך---

היו"ר יעקב כץ:

רק אל תגידי שמאמצים את תרבות הנהיגה של הישראלים. 

נוית שקד:

יש פה עניין של תמיכה רגשית, יש קשר עם הנכה והמשפחה שלו, כמו מה שראינו היום. 

אצל ילדים. ילדים שיש להם צרכים מיוחדים וילדים שחיים בדרך כלל בתוך משפחה. לפעמים יש ילדים נוספים או מישהו אחר במשפחה שגם הוא מוגבל וגם לו צריך לתת מענה. יש ילדים שנמצאים במשך היום, עד 6 בערב, ובדרך כלל הם נמצאים במסגרת טיפולית תומכת כלשהי, עם הליווי של העובד הזר, ולפעמים גם בלעדיו.

היו"ר יעקב כץ:

הילדים מהווים 5%? 

ירון בן גרא:

חשוב להגיד, ובטח האוצר יודע את זה מקרוב, בגלל כל הספין סביב העניין הזה, שלמרות שיש 5% של ילדים בעלי צרכים מיוחדים, רק חלק קטן מהם משתמש בשירות של המטפל הזר, בגלל קשיים כלכליים. 

מיכל ארטן קטן:

וגם כי יש להם מסגרות. 

ירון בן גרא:

מסגרות תומכות עד 2, 3, תלוי, ואז… 

מיכל ארטן קטן:

כמו שחבר הכנסת כץ אמר, לילדים דואגים קצת יותר. 

ירון בן גרא:

כן, אבל אז ההורים הופכים להיות המטפלים וגם אין כל כך… 

שושנה שטראוס:

ההורים מטפלים בילדים שלהם תמיד. 

היו"ר יעקב כץ:

אגב, עמית, אתם, כמשרד האוצר, אתם מעודדים, מבחינת המדיניות שלכם? הייתם רוצים שיתרבו בתי החולים הסיעודיים, או שיתרבו המעסיקים הפרטיים. ואחרי שתענה לי אני אגיד לך למה שאלתי. 

עמית סגן:

בגדול התפיסה של הממשלה כולה, לגבי טיפול בקשישים, נכים, שעדיף שיישארו בביתם ובקהילה שלהם, בסביבתם הטבעית. אנחנו רוצים טיפול בבית, אבל אנחנו מעדיפים ליצור איזה שהן אופציות חלופיות של עובדים זרים, בהינתן המגבלות הכלכליות שקיימות, שבהקשר הזה אנחנו רואים את הדברים שהם קהילתיים יותר. 

היו"ר יעקב כץ:

אני רוצה שתרשום על לוח לבך, יש פה מקרה של אישה שבתה בת 18, היא עדיין לא בת 18 ו-90 יום, אז היא לא מקבלת שר"פ, מקבלת עדיין כילד, והיא חד הורית ויש לה שלושה ילדים והילדה כיום, כתוצאה מגידולים כאלה ואחרים, שהיו מגיל צעיר אבל זה הוחמר, עכשיו היא מרותקת לגמרי, היא לא יכולה לזוז, לא ימינה ולא שמאלה. העובדים הזרים שהגיעו לביתם, אף אחד לא רצה לטפל בה, הכסף שהיא מקבלת בגלל שמדובר בילדה מתחת לגיל 18 ו-90 יום רק 2,000 שקל. המעסיקים שלה צדיקים, אז הם מחזיקים אותה ונותנים להם משכורת על יסוד ימי המחלה שלה. כשאתם מעודדים אנשים להחזיק את ה… היא יכלה לקחת אותה לבית חולים סיעודי, במקרה דנן, לכן שאלתי את השאלה---

יריב שוריאן:

וזה היה עולה למדינה 10,000 שקלים. אז שייתנו לה את זה. 

היו"ר יעקב כץ:

אבל כיוון שהיא לא הגיעה ל-18, למי היא יכולה לפנות כשהיא מרותקת למיטה, אף עובד זר לא מוכן להיכנס, אפילו במחיר של למעלה מ-2,000 שקל, כלומר לקחת חלק ממשכורתה. אני אומר, אם המדינה היתה אומרת, 'אני פסיבית, אני לא רוצה לא את זה… מה שבא בא', גם תשובה. אם המדינה היתה אומרת 'אנחנו רוצים שכולם יילכו לבתי חולים, מה פתאום ש… הוא רוצה להיות בביתו? שיסבול'. אבל אם המדינה אומרת 'אני מעודדת אנשים, אני רוצה שאנשים, כדי שהדברים יהיו יותר אישיים ואוהבים', אז איך פותרים את הבעיה? אני זורק לפתחך, תחשוב על זה, כי זה מקרה שהיא באה ושאלה אותי. היא עובדת במקום שהמעסיקים שלה צדיקים, אז הם נותנים לה המשך העסקה ומשלמים לה, אבל תאר לך שהיא היתה לא עובדת, 'לא תקבלי משכורת', אז היא לא תקבל משכורת, הילדה מקבלת 2,000, אז היא צריכה כל היום לטפל בילדה שלה מהבוקר עד הערב והיא הופכת להיות… כי היא לא רוצה להעביר אותה לבית חולים סיעודי. אני אמרתי את השאלה הזו, כי גם על הדברים האלה, כשמדינה מעודדת משהו, היא צריכה להיות מסוגלת לעמוד אחרי העידוד, היא צריכה לעודד. היא אומרת 'אני מעודדת, אז אם נתקלתם בבעיה, תבואו ואנחנו נפתח את הלב ונסייע לכם, נעזור לכם, ניתן לכם תמיכה'. זה צריך להיות הדדי, זה לא יכול להיות… אני לא יודע מה עושים, אני לא… 

עמית סדן:

לא נעים לי להיות תמיד האוצר ש---

היו"ר יעקב כץ:

לא, זו שאלה, אני לא אמרתי שאתה לא טוב או כן טוב. 

עמית סדן:

יש מגבלות שהן מגבלות של תקציב בעניין הזה. ברור שהיה הכי נכון לתת פה המון המון כסף ושיהיה אפשר לשים---

היו"ר יעקב כץ:

כן, אבל צריך שיהיה, ועדות חריגים, מקרים נדירים. 

רננה לוי:

אני נורא מצטערת שאני מתפרצת לדברים האלה, אני חושבת שהמקרה הזה היה אמור להיבחן בלשכת הרווחה המקומית. 

אסתי אשל:

הוא נבחן ולא ניתן לו מענה. 

רננה לוי:

 לא, זה לא אישי. מדינת ישראל באה ואומרת, אוקי, במקרים של בעיות כלכליות מסוג מסוים, או מבחן הכנסות, לשכת הרווחה המקומית אמורה לתת מענה על טווח בעילות שקיימות בתוך המשפחה ובתוך הקהילה, כולל משרד החינוך, כולל---

היו"ר יעקב כץ:

אני אומר, רננה---

רננה לוי:

אני מוכנה לבדוק אותו יחד עם הלשכה הזאת, ולתת תשובות. 

היו"ר יעקב כץ:

רננה, המקרה הזה בשבילי זה טסט קייס, אני רוצה לדעת איפה אני נמצא, כל עוד שאני בתפקיד הזה, לפני שאני נהיה שר וראש ממשלה---

רננה לוי:

רק לא רווחה, לא כדאי לך. 

היו"ר יעקב כץ:

 זה מה שהוא מציע עכשיו. אז לפני שאנחנו נהיים שרי רווחה ודברים כאלה, תבדקי לי את הדבר הזה ותראי איפה הגמישות שלכם לסייע, כדאי שאני אדע שבמקרה דומה לא להטריד אותו. 

רננה לוי:

אני באמת חושבת שלא להביא את זה כרגע באופן… כי בעצם מה שקורה כרגע זה מקרה בעייתי מאוד, שנופל במבחן הכנסות ו---

היו"ר יעקב כץ:

רננה, זה אחרים. 

רננה לוי:

יש להם סדרי עדיפויות, בלשכת רווחה, וזה לגמרי לא לכאן. 

היו"ר יעקב כץ:

רננה, אני רוצה שתטפלי במקרה הזה, בשבילי זה טסט קייס, אני רוצה שתראי איפה אי אפשר, תגידי לי מחר 'אנחנו לא יכולים לעשות', זו גם תשובה. אני רוצה לדעת מה עושים, כי זה מקרה שמדינת ישראל צריכה לתת טיפול. במידה והיא מעודדת משהו, היא צריכה לראות איך היא עוזרת, אני רוצה לדעת את הדבר הזה. 

שושנה שטראוס:

בחורה צעירה, אפילו שהיא במצב קשה, אני לא חושבת שנראה שהיא תרצה כל היום להיות בבית לבד---

אסתי אשל:

היא לא יכולה להצטרף לבית ספר. אתם כתבתם שם שאותה עובדת זרה תלווה אותה לבית ספר, היא לא מסוגלת. עד היום לא הצלחתי להשיג עובדת זרה, היום העובדים הזרים הם אלה שעושים לי את ריאיון העבודה, במקום שאני אעשה להם ריאיון עבודה. בנוסף לזה הן לא מוכנות לבוא לבד, בלי משפחה, הן לא מוכנות לבוא לבית של ילד, הם מעדיפים להיות אחד על אחד. היא באה, כמו שכתבת על כבד המשקל, הילדה שוקלת 59 קילו, אבל היא קודם כל באה לנסות להרים אותה, היא לא באה לבדוק באמת מה הצורך שלה ומה הייעוד שלה בטיפול בילדה. בנוסף לזה, בגלל שהילדה לומדת בכיתת סי.פי היא לא זכאית מטעם משרד החינוך לסייעת פרטית, כי בכיתות סי.פי יש סייעות שהן לכל הכיתה והיא אמורה לקבל את המענה. הילדה נמצאת עם צנתר, אותה סייעת לא מסוגלת לתת את זה, אין לה את ההכשרה…

היו"ר יעקב כץ:

אני אמרתי שאני רוצה את המקרה הזה, כי הוא מקרה של דוגמה. ראינו היום כמה דוגמאות וזו דוגמה, אנחנו צריכים לנסות לראות מה אפשר לעשות, אנחנו בסך הכל רחמנים בני רחמנים. 

ירון בן גרא:

אין מענה כלכלי לאמהות---

גלעד נתן:

צריך למצוא את העובד שיבוא ויישאר. 

רננה לוי:

אני לגמרי לא בטוחה שמבחינה מקצועית היה נכון לשים עובד זר ב---

היו"ר יעקב כץ:

יכול להיות שלא עובד זר, אבל צריך עובד ישראלי, אני לא יודע. צריך לבחון את המקרה הזה לא בפורום הזה. 

היו"ר יעקב כץ:

לא בפורום הזה. 

אסתי אשל:

לא נעים לי להגיד לכם, אבל אני הגעתי לעובד בלשכה לעובדים ישראליים ו---

היו"ר יעקב כץ:

את תבדקי את זה, רננה, בשבילי זה טסט קייס. 

נוית שקד:

מה שקורה לנו, הקשיים שאנחנו נתקלים אצל ילדים שיש להם צרכים מיוחדים, אנחנו נתקלים בעניין שיש טשטוש הגבולות של התפקיד של המטפלת בתוך המסגרת המשפחתית. הרעיון הוא שכולם גרים ביחד ואז ההורים חושבים, אם יש כבר בבית מטפלת, למה שלא תעזור גם עם הילדים האחרים, יש כל מיני עניינים סביב הנושא הזה.

המטפלת צריכה להיות חלק מהמשפחה, היא צריכה להיטמע בתוך התא המשפחתי, היא לא זאת שמחליטה את ההחלטות. כמו למשל איפה שהיינו, אצל אווה, שיש אחד על אחד, המטפלת שם עושה הכל מ-א' עד ת'. במשפחה זה הפוך, היא מקבלת את ההוראות בדרך כלל מההורים. 

אצל ילדים יש תהליך גדילה טבעי שמלווה בשינוי ברמת התפקוד והצרכים. למשל ילד שפשוט עולה במשקל, ילד שהמטפלת התחילה לעבוד אצלו כשהוא היה בן 4 - 5, הוא גדל, העלה במשקל, אותה פיליפינית רזה כבר לא מסוגלת להרים אותו, אז היא נהיית פחות מתאימה. 

היו"ר יעקב כץ:

אגב, איך מגיעים מהפיליפינים או מסרילנקה, או מכל מקום, הרוב נשים, הרוב גברים? 

נוית שקד:
הרוב נשים. 

היו"ר יעקב כץ:

נשואות, לא נשואות? יש להן משפחות, אין להן משפחות?

שושנה שטראוס:
הרוב משאירים משפחה. 

היו"ר יעקב כץ:

 הכל בכל מכל כל. 

ירון בן גרא:

ההשכלה שלי היא במשאבי אנוש. אני לא בעל תפקיד, אבל מנהל תאגיד שנותן שירות של מטפלים זרים. המעורבות שלי דווקא בבעיות של העובדים הזרים מהרגע שהם מבקשים עבודה, עוד בחוץ לארץ, היא מאוד גדולה ולכן דווקא חשוב לי כן לדבר על המטפל הסיעודי מול העובד הזר.

שאלת על הפרופיל; לרוב נשים, גילאי 25 עד 50, המזרח הרחוק, מזרח אירופה, מצב סוציו אקונומי נמוך, ברובן נשואות. המטרה העיקרית של המטפלים שבאים לארץ, הם לא באים לשם שמים, הם באים להתפרנס, הכוונות שלהם זה לעשות ניוד חברתי, זאת אומרת לעבור ממעמד נמוך למעמד ביניים, לפחות בדור של הילדים שלהם. 

היו"ר יעקב כץ:

גם להתפרנס זה לשם שמים. 

ירון בן גרא:

בעבודה הזאת. 

היו"ר יעקב כץ:

לא, בכל עבודה. אני מרוויח כסף זה לשם שמים, כי אם לא הייתי מרוויח לא הייתי יכול לקיים את המשפחה שלי, אז אדם צריך להתפרנס. אנחנו באים בטענות לחרדים שהם לא מפרנסים, אנחנו רואים בפרנסה חלק בריא של החיים, לא לראות את הפרנסה כמשהו שהוא אנטי---

מיכל אברט קטן:

אין סתירה בין הדברים. 

היו"ר יעקב כץ:

לא אין סתירה, יש קשר. זה לא בא בשלילה, זה לכתחילה צריך להיות שאדם צריך לעבוד, אדם לעמל יולד. צריך לעבוד, צריך להתעסק וצריך להרוויח וצריך לפרנס. כתוב בגמרא, אישה נאה, דירה נאה, כלים נאים מרחיבים דעתו של אדם. יש בית גדול, זה עושה להרחבת הנפש. כתוב שהעניות מנוונת, אין עניות במקום עשירות, אני אתן לכם לקרוא איך חכמינו ז"ל ראו את הערך, לא צריך להיות עניים. אדם צריך להיות ענו, אבל לא צריך להיות עני. 

ירון בן גרא:

הקושי הראשון שאנחנו מתייחסים אליו זה כאמור יכולת הסתגלות לתרבות שונה. האנשים מגיעים מתרבויות שונות, אני לא יודע כמה ביקרו כאן במדינות שנחשבות עולם שלישי, דפוסי ההתנהגות הם שונים, הרגלי האכילה שונים, היגיינה, נימוסים אחרים לגמרי. 

היו"ר יעקב כץ:

העיקר שיהיה אורז. 

ירון בן גרא:

העיקר שיהיה את שק האורז בצד. 

תפיסת גודל האחריות האישית לחיי המטופל זה קושי עיקרי שאנחנו מתמודדים איתו, כי אם לא היינו נמצאים במצוקה, שאנשים מרשים לעצמם, כמו המקרה של שגית, לקום וללכת ולא משנה מה הסיבה כרגע, המטפל לא מצליח להבין שהבריאות של המטופל שלו לפעמים תלויה בידיים שלו. זאת אומרת, לא תיתן את האינסולין, זה יוביל לאשפוז ו---

מיכל אברט קטן:

או להיפך, אפשר להגיד את זה גם מנקודת המבט השנייה. יש מטפלים, ובצדק, שחוששים. הם נשארים לבד עם אדם שתלוי בהם לחלוטין, גורלו וחייו נתונים בידיהם וזה פחד אלוהים. פשוט מפחיד. 

היו"ר יעקב כץ:

נכון, והם לא רופאים, לא אחים ולא אחיות. 

ירון בן גרא:

הקושי השלישי הוא גבולות התפקיד ומידת החופש האישי בתוך המסגרת. פה אנחנו מתייחסים למה שנקרא עשה ואל תעשה, האם העובד מלכתחילה יכול בכלל לסרב כשמבקשים ממנו משהו, האם הוא כן צריך לנקות את הגינה, הרי הגינה היא חלק מהבית, המטופל יושב בבית, אם הבן מגיע, שזה הבן בסך הכל, הוא כן צריך לעשות לו קפה? לא צריך לעשות לו קפה? 

היו"ר יעקב כץ:

התכוונת לומר שהבן יעשה לפיליפיני. 

ירון בן גרא:

כן, ויפנה אחריו. 

היו"ר יעקב כץ:

כשאני בא לאמא שלי, אני תמיד שואל אותה, 'אפשר לתת לך משהו לטעום? משהו לאכול?' למה לא? הכנסת אורחים. 

מיכל אברט קטן:

יש בני משפחה שאומרים, אנחנו הבאנו עובדת זרה, הם אומרים את זה עדין, לא נעים להגיד 'משרת', אבל הם מציגים את זה כך; אנחנו הבאנו עובדת זרה והיא אמורה לעשות את כל מה שאמא היתה עושה אילו היא היתה בריאה. כשאמא היתה בריאה, היינו באים כל הילדים ואוכלים ארוחת שבת והיא היתה מאכילה ומכבסת לנו. היתה כזו שאמרה ששלוש פעמים בשבוע היא היתה מביאה לאמא את הגיהוץ. אמיתי לגמרי.

היו"ר יעקב כץ:

אצל אברהם אבינו זה היה הפוך. 

עמית סדן:

אתם לא מבהירים להם, עושים להם תיאום ציפיות? 

מיכל אברט קטן:

בוודאי שכן, אנחנו פה בעצם מעלים את הבעיות שחלקן בעיות---

היו"ר יעקב כץ:

זה עניין של חינוך. אצל אברהם אבינו כתוב שהוא גר בקרית ארבע, למה זה נקרא קרית ארבע? כי באוהל שלו היו פתחים מארבעה צדדים, שכל מי שיבוא יכול היה להיכנס, שלא צריך יהיה להסתובב, שיוכל להיכנס מכל פתח. 

עמית סדן:

אין בחוזה איזה שהיא הגדרה של התפקיד? 

ירון בן גרא:

יש הגדרה, אבל אתה מבין שזאת הגדרה ערטילאית. אני חייב לספר שכל פעם שאני נתקל בבעיה, יש את עורכת דין איריס מעין, שהיא עוזרת לנו, כל פעם שפניתי  קיבלתי מענה, אבל גם בחוק העובד הזר ובזכותון לעובד זר, יש משהו ערטילאי. כתוב שם 'העובד הזר ינקה בסביבת המטופל', אתה לא יכול לרדת לרזולוציות כאלה נמוכות ב---

עמית סדן:

ברור שלא תגדיר בדיוק, אבל לבוא ולהגיד שהוא אמור לעשות מה שאמא היתה עושה, זה---

היו"ר יעקב כץ:

היא מספרת שיש כאלה. 

עמית סדן:

לא, ברור לי שזה מקרה קיצוני---

היו"ר יעקב כץ:

תתפלא, זה לא מקרה… 

מיכל אברט קטן:

אני אומרת, אצלנו בלשכה זה אחד ממקומות העבודה הנדירים שאתה נותן לעובד שלך, אני, כמנהלת לשכה פרטית, טלפון צמוד, אז בדרך כלל המעסיק בודק כמה שיחות אישיות הוא עשה. אצלנו זה שואף לאפס, אפס, הן לא מדברות בכלל שיחות פרטיות. אם אני מוציאה סטטיסטיקה, זה רק עם לקוחות, כי זה כל היום 'עשו לי', 'שתו לי ואכלו לי ואמרו לי', שלא בא לה לדבר לא עם הילדים ולא עם הבעל, היא רק רוצה להגיע הביתה. כמעט ואין שיחות פרטיות בניידים שלהם. 

ירון בן גרא:

הקושי האחרון הוא ההתמודדות עם בני המשפחה. עוד פעם, מידת המעורבות של המשפחה. אצל שגית ראינו מעורבות שהיא מהבוקר עד הבוקר. מי הוא המעסיק? שוב, בהיעדר משהו ברור, הרבה פעמים אנחנו לא יודעים מי הוא המעסיק. כלומר המטופל הוא מטופל ואז יבוא בן אחד ויגיד 'טוב, אני רוצה שאתה תקום ב-7 בבוקר', ויבוא בן אחר ויגיד 'אני רוצה שאתה תקום ב-9', ואיפה המטפל נמצא במקום הזה? זה קושי שאנחנו מתמודדים איתו בצורה יום יומית ולבד זה מאוד מאוד קשה לנו. כלומר בהיעדר משהו מאוד חד משמעי, מאוד קשה לנו להתמודד עם המשפחות. 

עמית סדן:

אי אפשר להגדיר את זה מראש מול המשפחה? 

ירון בן גרא:

מנסים, מנסים. 

עמית סדן:

אבל אז בא הבן השני ועדיין מנסה? 

ירון בן גרא:

חוק, כמו חוק, הוא נתון לפרשנות. כל אחד מפרש את זה איך ש…

עמית סדן:

אתה חותם עם אחד, השני עדיין יכול לבוא. 

יריב שוריאן:

הרבה פעמים המעסיקים אומרים, 'היא באה לעבוד 24 שעות ביממה, לא?', הם חושבים שיש להם איזה שהיא פונקציה שבאה לעבוד, אין מנוחה, אין כלום, לעבוד. 

ירון בן גרא:

התאמת המטפל למטופל הסיעודי, זה מה שנקרא פרופר כח אדם. אז הנוהל כן ביקש מאיתנו, תעסיקו אנשי מקצוע ואנחנו מנסים, אבל בכל זאת אני רוצה להגיד שכח אדם... כשאני התחלתי ללמוד בתחום, אז הסתכלו עליי ואמרו לנו, 'כח אדם זה לא מדויק. אתה רוצה מדע מדויק? לך תלמד משהו אחר'. אז מלכתחילה הקושי הוא במהות של העיסוק הזה. החומר הוא חומר גלם---

רננה לוי:

סליחה שאני קוטעת אותך, יחד עם זה הרשות השכילה להבין שבגלל מורכבות העניין היתה בקשה מפורשת של נוהג שבנושא של טרום השמה תהיה עובדת סוציאלית שתעשה את האבחון ואת הבדיקה המקדימה כדי שההתאמה תהיה אופטימלית. 

ירון בן גרא:

נכון, זה מאוד יסייע, אבל אמרתי, כח אדם זה לא מדע מדויק. 

רננה לוי:

אבל המיומנויות והכישרון והניסיון של עובד סוציאלי יכול בהחלט להביא את זה לרמות גבוהות של הצלחה. 

ירון בן גרא:

זה, דרך אגב, אחד האלמנטים בנוהל שממש שינה לנו את כל תרבות העבודה. 

יריב שוריאן:

להשלים את דבריך, ירון. רננה, בהקשר למה שאמרת, כשאני פונה למשפחה, העובדים הסוציאליים שלי מנסים לעשות את ההתאמה, אני אומר להם דבר אחד, הכי אמיתי שבעולם; על הכל אני יכול להתחייב לגבי העובד, שיהיו לו את הכישורים ואת היכולות ואת הגודל ואת המין ואת המצב האישי, כך או כך, הכל אני יכול להתחייב, דבר אחד אי אפשר להתחייב בתחום שלנו, וזה מתחבר לדברים של ירון, על איך יתחברו הנפשות, בין המעסיק לבין העובד. אתה יכול להתאים את העובד ולהכשיר אותו הכי טוב שבעולם, הוא נוחת, ברגע שהוא נוחת, הוא יכול לבוא ומה לעשות, רובם הם עובדי אלילים, עם כל המשמעויות, הם נכנסים לבית ואומרים 'אני לא מרגיש פה בנֹח', ואתה לא תזיז ותשנה את הדעה שלו במילימטר. וזה קורה. 

ירון בן גרא:

אז מה שבעצם קובע את ההתאמה לעבודה זה קודם מבנה האישיות. אז אמרתי בהתחלה, מבנה אישיות זה משהו שמאוד מאוד קשה לאבחן. הכלים שיש לנו היום לאבחן זה גם לראיין עובדים זרים בחוץ לארץ, גם לראיין עובדים זרים פה בישראל---

היו"ר יעקב כץ:

בחוץ לארץ לפי החוק אתם מחויבים לראיין. 

ירון בן גרא:

אנחנו לא מחויבים לראיין. 

שושנה שטראוס:

הם עובדים עם בוחנים מלשכה זרה, שהם מתקשרים איתה והם אמורים באמת ל… ויש שנוסעים לשם לפעמים, אבל ברור שבדרך כלל הלשכה ה---

היו"ר יעקב כץ:

אגב, לכל אחת מהלשכות פה יש לשכה מחוץ לארץ, בפיליפינים, או שכולם עובדים עם ה---

מיכל אברט קטן:

אלה לא חברות שלנו. 

ירון בן גרא:

כל מדינה מציעה מספר חברות כח אדם, לבחירתך. 

היו"ר יעקב כץ:

אתה עובד מולן? 

ירון בן גרא:

אני עובד מולם. 

היו"ר יעקב כץ:

לכם אסור לפתוח שם לשכה. 

ירון בן גרא:

אסור חוקית. לי אסור להיות בעל---

היו"ר יעקב כץ:

מותר לך לנסוע לשם, לדבר עם העובדים? 

ירון בן גרא:

כן, וזה אנחנו עושים, כדי לצמצם את הפער בין הרצוי למצוי. אנחנו משתמשים היום באינטרנט, יש לנו וידיאו, אנחנו יכולים לעשות מגעים טרם הגעת העובד לישראל. 

היו"ר יעקב כץ:

יש עדיין רצון גדול של הרבה אנשים בפיליפינים, או בסרילנקה... מאיפה אתם מביאים היום? 
ירון בן גרא:

היום, נפאל כבר לא. היום הרוב מתייחס להודו, פיליפינים וסרילנקה ומזרח אירופה. 

היו"ר יעקב כץ:

אבל הבחורה שראינו עכשיו אצל הבחורה הראשונה, היא מהודו. 

ירון בן גרא:

כן, השנייה היתה מאוקראינה. 

היו"ר יעקב כץ:

לא ראינו פיליפינים היום. ממזרח אירופה מגיעים?

ירון בן גרא:

ממזרח אירופה מגיעים, אבל יש אזורים במזרח אירופה, למשל ההונגרים, לא מגיעים לישראל.  

היו"ר יעקב כץ:

מר ברזאני עדיין לא סיפר לנו על מה הם תובעים אתכם. 

ירון בן גרא:

חובת הלשכה כמובן בהתאם לנוהל. לפני הנוהל לא היה הכרח על הכשרות, היום יש הכשרות והיום גם אנחנו, התאגידים, שותפים להכשרות. כלומר לא היה צריך לכפות עלינו כי גם אנחנו ביקשנו שתהיה הכשרה כזאת. אני הייתי בוועדה שאתה ניהלת, אדוני, בעניין ההכשרות, ההכשרה הבסיסית לעובד בארץ המוצא, ההכשרות, להבדיל ממה שנאמר שם, הן כן מפוקחות. אני בעצמי, כשיצא הנוהל השכלתי לנסוע להודו, להקים חברה שמכשירה, יש פה גם ספר שמתייחס לזה, זה באנגלית, אם תרצי. השגרירויות שלנו, אני לא מבין למה, אבל הן קיבלו את התפקיד על עצמן, הן שולחות נציג שמצלם, הן שולחות נציג שכן יהיה מעורב בלימודים, ומאשרים את המוסד המכשיר. הביקור שנקרא 'טרום השמה', זה ביקור שמספק לנו הרבה מאוד מידע, הוא נותן לנו מידע על הצורך הפיזי של המטופל, הוא נותן לנו מידע על האופי של המטופל, הוא נותן לנו מידע על הצורך הרגשי, כלומר אם האדם רוצה גם מישהו שיישב וידבר איתו או אם הוא רוצה מישהו שכל היום הם יתעלמו אחד מהשני, וכמובן המורכבות המשפחתית, כמה ילדים יש והאם הם תומכים. 

אז מנגנוני בקרה, בהתאם לנוהל. יש היום דף מידע שהנוהל קבע שאנחנו צריכים לספק למעסיקים. זה חלק שעובד מצוין. אנחנו נותנים הצעה כתובה, לשאלתך, ההצעה מפרטת לאיזה סוג עבודה אתה מגיע, אם אתה בא לעבוד עם ילד, אם אתה בא לעבוד עם קשיש---

עמית סדן:

יש משהו אישי, בטלפון? או בווידיאו? 

ירון בן גרא:

כן. הוא מדבר עם המשפחות גם. למשל הביקור הראשון שהיית, שגית---

עמית סדן:

יש כאלה שבאים ואומרים, 'בסדר, אפשר להתחיל', והם כבר יודעים---

ירון בן גרא:

כן, הם לא מפחדים, הם יודעים שהמעסיק הקשה הוא כרטיס כניסה לישראל, שהם יודעים, 'אני אעבוד חודש ואני אצא'. 

היו"ר יעקב כץ:

הוא מרים טלפון ללשכה ואחר כך הוא מרים טלפון לקו לעובד והם אומרים לו, 'אתה לא חייב, אתה יכול להיכנס ואנחנו נסדר לך---

שושנה שטראוס:

אני רוצה לומר שאנחנו ראינו אישה שעובדת במסירות, שבעה ימים בשבוע, 24 שעות ביממה, בפריפריה, שזה כנראה מאוד מאוד קשה פה להיות, ושאלנו אותה 'למה את לא עוזבת?' והיא אמרה, 'אני צריכה לעבוד, אני מפרנסת משפחה'. ואמרו לה 'למה את לא רוצה להסתובב במדינה?'

רננה לוי:

שושנה, אצלה לקחנו דוגמה שהיא מעל 51 חודש. כי אם היא עוזבת---

שושנה שטראוס:

אמרנו ארבע שנים. 

ירון בן גרא:

אבל בסך הכל בארץ היא אולי שבע שנים. 

רננה לוי:

אם היא עוזבת, היא הולכת הביתה. 

מיכל אברט קטן:

יש הרבה מאוד מטופלים בצפת ובקרית שמונה ובעכו ובכרמיאל ויש גם סיפורי הצלחה. 

שושנה שטראוס:

אם אנחנו אומרים שכל עובד זר מגיע---

מיכל אברט קטן:

לא, לגמרי לא. 

היו"ר יעקב כץ:

לדוגמה, אסתי למשל פגשה חמש נשים, אבל אף אחת לא התאימה. היא פגשה חמש נשים. אני מדבר על העובדה שיכולת לבוא במגע עם חמש נשים שאפשר היה לבחור אולי את הפוטנציאל ואת ההתאמה הייחודית. הם לא התאימו, אבל היה מרחב שהיה קשר. אי אפשר להגיד שאין קשר, זאת אומרת שאם מישהו פונה אליכם היום, אתם יכולים לשלוח אליו מישהו מהמאגר. זה לא שאין לכם. אני לא יודע על מה אתם מתלוננים, אבל לא משנה. 

ירון בן גרא:

לא הרבה, אבל יש. 

נציגי השגרירויות שלנו, לשמחתי, שוב, קיבלו על עצמם את התפקיד. לא בחיוב, כדי באמת לעשות שירות, הם מראיינים את העובד טרם כניסתו לישראל. 

היו"ר יעקב כץ:

זאת אומרת, האמירה של חבר הכנסת אורון בכנסת, שיש פה מערכת אפורה שאת אלה מסלקים ומביאים חדשים, דלת מסתובבת---

מיכל אברט קטן:

דלת מסתובבת זה מושג שמעולם לא היה נכון לגבי סיעוד. 

היו"ר יעקב כץ:

למה הוא לא נכון? דיברו רק על הסיעוד, כי במקומות אחרים הרבה יותר מקפידים. 

גלעד נתן:

כשתפסו ברשות ההגירה, כשחברה מסוימת שעבדה עם חירשים, אז היה 'תחתום לי, אני אשיג לך עובד'. 

מיכל אברט קטן:
זה לא דלת מסתובבת, זה פליינג ביזנס.

גלעד נתן:

אני נמצא בקשר עם משרד החוץ, זה די בעייתי. בחלק מהמקרים אין להם את ההכשרה המתאימה, בחלק מהמקרים אם העובד לא מתאים, בא משרד הפנים אומר 'לא, אתם תכניסו את העובד הזה לארץ', אין להם שום אמצעים לבדוק את הבדיקות הרפואיות והם אומרים לי את זה, אין להם שום אמצעים לבדוק את ההכשרות בחלק מהמקרים. אני עובד עם משרד החוץ גם כן---

ירון בן גרא:

מה שאמרת הוא נכון, למה אין להם? כי אף אחד לא ביקש מהם, אף אחד לא קבע להם נהלי עבודה, אף אחד לא גייס אותם לטובת... אבל אני רוצה להגיד לך ש---

גלעד נתן:

אבל ראש רשות ההגירה דיבר שבועיים לפני שהוא קם והלך, זה תחביב שלו לעבור תפקידים בערך אחרי שבועיים, נגד זה שיהיה קונסול לעבודה, אין. לקונסול בשגרירות יש עוד כמה דברים חוץ מלראיין עובדים זרים. 

ירון בן גרא:

 ברור, ברור, אבל בכל זאת הם מוצאים זמן. אני יכול לספר לך שבהודו יצאו מניו דלהי, הקונסולית נסעה לסרילנקה, יחד עם המנהל הכללי של האגודה, היא עשתה סיור בכל מרכזי ההכשרה, בדקה אותם, ראתה בצורה מסודרת ו---

מיכל אברט קטן:

אם אנחנו נצטרף לדברים שאתה אומר, שהם נכונים, אז זה בדיוק המקום לבוא ולהגיד שחייבת להיות בקרה של המדינה על העובד טרם הגעתו לישראל. אני לגמרי מסכימה איתך. 

היו"ר יעקב כץ:

שאלה אינפורמטיבית, הלשכה שלך, בשנה האחרונה, ב-2010, כמה עובדים היא הביאה מחוץ לארץ? 

מיכל אברט קטן:

בהתאם למכסה, 75. 

היו"ר יעקב כץ:

לך אסור להביא יותר מ-75? 

מיכל אברט קטן:

בגלל זה אמרתי את המכסה. 

היו"ר יעקב כץ:

אבל את ה-75 שלך הבאת. 

מיכל אברט קטן:

הבאתי. 

היו"ר יעקב כץ:

ואתה, 'יד ביד'? 

ירון בן גרא:

לי מותר להביא 90, אנחנו הבאנו עד עכשיו אולי 65. 

היו"ר יעקב כץ:

 ב-2010? 

ירון בן גרא:

מיוני 2010. 

היו"ר יעקב כץ:

אז אנחנו כן רואים שמביאים עובדים מחוץ לארץ, זה לא כצעקתה. 

מיכל אברט קטן:

בוודאי שמביאים. 

ירון בן גרא:

כן, גם לעובדים מקומיים אנחנו נותנים עבודה. 

מיכל אברט קטן:

אז נעשה רגע פאוזה להשמות המקומיות בהתאמה ונחזור. 

אריאלה בן צור:

אנחנו נעשה את זה קצר. בוא נשים רק את הקטע הכלכלי בצד ונדבר על הקטע של המעסיק. בסך הכל בסופו של דבר כל התהליך נכנס על מנת שנוכל לתת מענה למעסיק. 

ההשמות המקומיות, היתרונות שלהם: כמובן שטוב מראה עיניים, מטופל שרואה, יודע. יש פה איזה שהוא תיאום ציפיות, אתה מדבר איתו, מסביר לו וגם המטופל וגם המטפל יודעים בדיוק לקראת מה הם הולכים. העובדים שנמצאים בתוך המאגר בארץ מכירים כבר את אופי העבודה, את התרבות הישראלית, מכירים איך כל מיני, קופת חולים, כמובן השפה, יכולת לתקשר עם הסביבה והעניין הלא פחות חשוב זה המלצות ממעסיק קודם וכמובן הזמינות, היכולת לתת מענה היא מהרגע להרגע. הזמינות חשובה הרבה לפעמים לתת מענה.

החסרונות, יש מצוי ויש רצוי. כיוון שבדיני נפשות עסקינן, אז יש לנו בהחלט רצון לתת עובד שמתאים, וזה מבחינת מנטליות, משקל, גובה, שפה. לצערנו הרב, כשמעסיק פונה אליך, אתה אומר 'זה מה יש לי', ועם מה שיש, אתה צריך איכשהו למצוא את ההתאמה. יש היום סגנון חדש, אנחנו קוראים לזה 'דירה להשכיר'. העובד מגיע למטופל, אנחנו מזיעים, מביאים, אחרי שהסברנו ואמרנו, הוא מגיע למטופל, המטופל מתקשט לקראת בואו של העובד, רוצה למצוא חן בעיניו והדירה לא נאה בעיניי וגם לא השכנים, וכך המטופל הזה לפעמים עובר שתיים, שלוש, ארבע פעמים את האנשים שנכנסים אליו, דקה וחצי מסתכלים, רואים, הם עושים להם מבחן איי.בי.איי. העובדים עושים מבחן למעסיק. 

יש חוסר נכונות לעבוד בפריפריה. זו מין אכיפה שנותנת אפשרות לא להיכנס לעניין של ה... אבל יש פה נטייה לעבוד במרכז הארץ. לא שזה יותר קל, אבל יש איזה תפיסה שזה קרוב לכנסיות ו---

היו"ר יעקב כץ:

ועבודה נוספת יותר קלה. 

אריאלה בן צור:

וגם עבודה יותר קלה. לפריפריה? 'לא, זה רחוק לי', מה זה רחוק? שעה מתל אביב, שעה וחצי מתל אביב. אני שלוש פעמים בשנה נוסעת לפיליפינים, העובדים מגיעים רק לריאיון 4-5 שעות, רק לריאיון עצמו, ממקום המגורים שלהם---

היו"ר יעקב כץ:

כבר אמרנו ש... חבל על הזמן. אנחנו לא מחנכים את כל העולם. אז אנחנו מטומטמים, מה את רוצה מהם? למה שלא ינצלו אותנו? 

אריאלה בן צור:

יש קושי בהכנסת עובד מתוך המאגר---

היו"ר יעקב כץ:

דרישות שכר גבוהות יותר. 

אריאלה בן צור:

ויש פה דרישות שכר, עניין של היצע וביקוש. כמובן שזה גם בא על חשבונם של מטופלים בעלי הכנסה נמוכה. 

מיכל אברט קטן:

פה אני חושבת שגם ירון וגם רננה ידברו בנושא, אבל אנחנו רק ניגע בזה בגדול. באמת הקושי הזה של ביצוע השמות בפריפריה ואצל מקרים חריגים הוא קושי שגם הרשות מודעת לו וברור שצריך לנסות ולבצע חשיבה משותפת---

היו"ר יעקב כץ:

הוא קושי חוקי, זה שבית המשפט העליון אמר ש---

מיכל אברט קטן:

איך באמת אפשר לעזור למטופל ולעובד להישאר. 

היו"ר יעקב כץ:

יש לי שאלה, מי הופיע בבית המשפט העליון כשבית המשפט העליון אמר שאין כבילה? 

שושנה שטראוס:

קורן. 

היו"ר יעקב כץ:

וכשאמרו לשופטת בייניש, 'מה יעשו כל המטופלים, אם כולם יברחו למרכז', מה היא אמרה? 

שושנה שטראוס:

אני יכולה להגיד לך, גם לפני שביטלו את הכבילה, שבתוכה לא היה לו מעסיק, הוא היה קם והולך. המדינה התמלאה עובדים זרים שלא כדין---

היו"ר יעקב כץ:

אבל היה למשטרה, אם היתה תופסת, היא היתה יכולה---

שושנה שטראוס:
איצ'ה כל השנים מוציא את העובדים מהארץ---

היו"ר יעקב כץ:

אבל אדלשטיין אומר שבדקות הם מוציאים ובתוך יומיים הם מעיפים מהארץ. במידה והם תופסים מישהו---

שושנה שטראוס:

שהוא בלתי חוקי. אנחנו, כמדינה, חייבים ליצור מצב שלא יהיו הרבה עובדים בלתי חוקיים כי כשיש עשרות אלפי עובדים לא חוקיים, אנחנו---

היו"ר יעקב כץ:

אני שואל שאלה, מה זה יעזור החוק שאנחנו מחוקקים כרגע, אם את אומרת שאין נפקא מינא---

מיכל אברט קטן:

ההקבלה היא מחוז משרד הבריאות. 

היו"ר יעקב כץ:

אבל מה זה יעזור... אדם לא---

גלעד נתן:

אתה הגעת עכשיו למעביד איקס ועכשיו עד שאתה יוצא מהארץ תעבוד אצל מעביד איקס. עכשיו אנחנו באים ואומרים 'יש לך אזור, יש לך מגזר', אנחנו יוצאים מנקודת הנחה שאל"ף זה לא מדויק, כי הוא יכול לנוע באזור---

שושנה שטראוס:
לטעמי אותן בעיות יהיו. 

היו"ר יעקב כץ:

היא אומרת שגם כשחשבו שיש כבילה, עוד יותר, כבילה לאותו מעסיק, אנשים הלכו בחזרה ל... מה יגרום לכך שאותו מיסטר איקס שהגיע אליה, או בחורה, לא תיקח את החפצים, תברח לתל אביב ולך חפש אותה. 

שושנה שטראוס:
אני לא סיימתי. 

היו"ר יעקב כץ:

מה יש שונה היום ממה שהיה פעם? 

ירון בן גרא:

האכיפה. 

שושנה שטראוס:

הכבילה הגיאוגרפית, אני לא בטוחה שזה כל כך... כי ההטבה השנייה קובעת שעובד יכול תמיד ללכת ולהסתובב ופשוט להגדיל את הכמות של הבלתי חוקיים בארץ. ברגע שהעובד הוא בלתי חוקי, אז הוא כבר ייכנס ויעשה כל דבר, כי הוא כבר איבד את האפשרות לצאת בצורה מכובדת. עדיף לי בתור מדינה ליצור תמריצים חיוביים כדי שעובד ירצה להישאר חוקי. 

הדבר השני זה שעובד זר, נגיד שהוא מפחד והוא יישאר אצל המטופל הזה שלא טוב לו שם, והם לא מתאימים, והוא יישאר ויטפל באדם קשיש או סיעודי. זה לא סוג טיפול שאפשר לתת בכח, וזה לא טוב ל---

היו"ר יעקב כץ:

אולי אפשר לפתוח קורסים בפיליפינים לחינוך יהודי, אהבת הזולת, אהבת לרעך כמוך. זה ייתן המון תעסוקה לישראלים, שייצאו לפיליפינים לחנך. 

שושנה שטראוס:

הדבר השלישי, מה שאמרו פה, זה זיווג.

רננה לוי:

אני חושבת שבצד הענישה אנחנו כרגע מנסים לבחון תכנית אחרת, חלופית, שבעצם תבדוק איך אפשר לתת להם... הרי יש חשיבה של אדם שנקרא מאסלו ואמר שאדם, איש ארגון, יש רגע מסוים שהצרכים שלך ממומשים, השגת את הכסף, אתה כבר בטוח בכסף ואתה עובר לשלב הבא. אצל העובדים הזרים, ברגע שהם מבינים שהכסף הוא כבר בכיס שלהם, הם עוברים לשלב הבא והשלב הבא זה חברים, זה חברה, זה הנאה. אז אם אנחנו נשכיל, ואני חושבת שאנחנו מנסים לחשוב על זה ברשות, איך לעשות את זה---

היו"ר יעקב כץ:

אולי לבנות כפר פיליפינים שהם יחושו פה קרוב. אולי בכל עיר להצמיד לה כפר סרילנקי. 

רננה לוי :

אולי אנחנו נפתח תרבות של---

היו"ר יעקב כץ:

להקים פסלים של בודהה. 

מיכל אברט קטן:

---קהילה שם, הרכזים שלהם לא יהיו בערים הגדולות. יש הרבה מאוד היגיון במה שאומרת גב' רננה לוי, מפני שאם למשל הם לא יצטרכו לנסוע רק לחיפה, אלא אנחנו נבנה איזה שהיא רשת חברתית, מקום ש... אני רוצה להגיד לך שלמשל בנצרת עלית יש סיפור הצלחה. 

היו"ר יעקב כץ:

מה הצלחה? כי יש הרבה. 

מיכל אברט קטן:

לא, הן נפגשות פעם בשבוע, הן שותות קפה, הן מדברות, הן מתאווררות. 

היו"ר יעקב כץ:

רננה, לפי לוח הזמנים שלך, איפה אנחנו? 

רננה לוי:

בעוד 20 דקות מסיימים. 

היו"ר יעקב כץ:

אני מבקש לסכם. כמה מלות לסיכום, כי קלטנו. 

רננה לוי:

אז בוא נסגור, עובד זר או ישראלי, עשינו? 

היו"ר יעקב כץ:

תסגרי את זה. אני לא קולט שום דבר ואני מהמוכשרים פה. אז בואי תגידי לי עכשיו במלת סיכום, איזה דבר רצית לומר שלא ראינו, שאת רוצה שייחרת בלבנו ובשכלנו. אולי תספרי לי רק על מה אתם תובעים את המדינה. אולי אני אעמוד לצדכם, אני אבוא בתור עד תביעה. 

מיכל אברט קטן:

אנחנו תובעים את המדינה על כך שאין לנו היום אפשרות לתת שירות למטופלים שלנו. יש לנו שלושה מקורות, מהם אנחנו יכולים לתת ללקוחות שלנו שירות, האחד זה להביא להם עובד מחוץ לארץ, השני הוא להביא להם עובד מקומי---

ירון בן גרא:

לא, מהמאגר שלנו ומהמאגר הכללי. 

מיכל אברט קטן:

אין, המאגר שלנו זה המאגר שלהם. 

היו"ר יעקב כץ:

זאת אומרת, ה-75 עובדים שאת הבאת בשנה שעברה, אני מדבר רק עלייך, ניקח אותך בתור דוגמה, את היית צריכה בעצם לתת תשובה ליותר מ-75 אנשים וה-75 שלך לא הספיקו וגם מה שקיבלת מהמאגר לא סיפק את התשובה. 

מיכל אברט קטן:

יתרה מזאת, המדינה קבעה, ובצדק, כל מיני כללים על מנת לוודא שהלשכות תפעלנה קודם כל לתת עבודה לעובדים שלהם, שלא יהיו להם עובדים שנזרקו לרחוב ללא עבודה ורק אחר כך, אם יש צורך אמיתי, היא תביא מחוץ לארץ. בפועל, אני, באופן אישי, אם אתה כבר שואל, עומדת היום על 99% השמה באופן רצוף, לא חודש כן חודש לא, כבר שישה חודשים ברציפות על 99% השמה, שזה סיפור הצלחה, שאנחנו עובדים באמת בכל אזור הצפון, אין לי עובדים במאגר המקומי שלי, נגמרה לי המכסה, הנה אחת הלקוחות, ועוד ניתקל בהרבה כאלה---

היו"ר יעקב כץ:

ואין לך למי לפנות. 

מיכל אברט קטן:

אין, אני לא עובדת. אנחנו לא עובדים. יש לי פניות ממטופלים שמקבלים היתר זמני, הם חייבים רק השמה מקומית. יש לי פניות של עובדים שרוצים לצאת לחופשה---

היו"ר יעקב כץ:

ואז מה את עושה? את פונה למי? לגב' שטראוס או לרננה? 

מיכל אברט קטן:

אין למי. 

היו"ר יעקב כץ:

יש מישהו שהוא---

שושנה שטראוס:

היא פותחת את האינטרנט, באינטרנט נמצא---

אהרן ברזאני:

הנושא תלוי בבית משפט. 

היו"ר יעקב כץ:

מר ברזאני, אני רוצה לדעת. 

מיכל אברט קטן:

לגמרי. היא אמרה 'היא פותחת את האינטרנט ופונה למאגר הארצי'. הושבתי את כל הרכזות שלי, קיבלו ממני את המאגר הארצי ולא הגיעה לכאן אף עובדת. 

היו"ר יעקב כץ:

רגע, למי פנית אז? 

מיכל אברט קטן:

אין יותר לאן לפנות. אמרו לי לחכות עד אחרי---

היו"ר יעקב כץ:

מר ברזאני, למי פונים אז? נניח שיש עכשיו מקרה נורא ואין לה---

הני נאיף:

היא פונה לבית המשפט. 

מיכל אברט קטן:

אני פניתי לראש המינהל, לפני שפניתי לבית המשפט ואמרתי לו 'זאת המצוקה שלי'. צירפתי את כל המסמכים, אמר לי 'צר לי, אנחנו הולכים להליך משפטי, נדבר אחרי שבג"צ יפסוק'. ואני ממתינה. 

אהרן ברזאני:

אמרתי שנדבר בבית המשפט. 

מיכל אברט קטן:

לא, אחרי בית המשפט. 

היו"ר יעקב כץ:

ומה יעשו המעסיקים, המטופלים המסכנים, עד אז? מר ברזאני, מתי בית המשפט אמור לתת את פסק ההלכה שלו? 

אהרן ברזאני:

תוך 45 ימים מ-9 לינואר. בעוד עשרים יום.

היו"ר יעקב כץ:

מיכל, איזה סעד ביקשתם מבית המשפט?

מיכל אברט קטן:

אנחנו מבקשים שני דברים. אנחנו מבקשים שקודם כל, בגלל הנתונים שאנחנו מביאים, שאין עליהם עוררין, וגם אתה שמעת בכנסת, היה שם מקיר לקיר, מכל הכיוונים. בגלל הנתונים האלה אנחנו מבקשים קודם כל לעצור לשישה חודשים את ההוראה הזאת, לבחון אותה באמת במבחן המציאות, להקים יחד איתנו מאגר ישים, אמיתי, לא וירטואלי, לא שמות באינטרנט עם מספרי טלפון, אנחנו בלי מאגר לא יכולים לחיות. שלא תבין, גם אם אנחנו רוצים לעשות רק השמות מחוץ לארץ, אנחנו לא יכולים, אנחנו חייבים השמות ב---

ירון בן גרא:

לוקח חודש וחצי ל---

מיכל אברט קטן:

יש לנו הרבה מאוד רעיונות, לא כי אנחנו יותר חכמים, כי אנחנו באמת חיים את השטח, מכירים את העובדים, מכירים את המטופלים. יש דרך להקים את המאגר. 

היו"ר יעקב כץ:

למי פניתם במדינת ישראל? 

מיכל אברט קטן:

אנחנו לא יכולים, יש הליך משפטי.  

היו"ר יעקב כץ:

אז הם לא מוכנים לדון איתכם. 

מיכל אברט קטן:

לא. 

היו"ר יעקב כץ:

אבל עד שפניתם להליך המשפטי, התחננתם, בכיתם, ביקשתם, כרעתם ברך, עשיתם אה, בה, גה, דה---

אהרן ברזאני:

הם קיבלו תשובה בכתב, כתוצאה מזה הם ניגשו לעתירה ואנחנו מחכים עכשיו.

יריב שוריאן:

אני רוצה לסכם. 

היו"ר יעקב כץ:

מר ברזאני, אתה רוצה לסכם, או שאתה רק בבית משפט? 

יריב שוריאן:

המאגר שעליו מדובר מכיל 862 עובדים, המאגר, הרעיון למאגר צץ בבית המשפט, עד אז לא השכילה המדינה לבוא ולומר 'חבר'ה, מה עושים עם המאגר?', פרסמו חוזרים והכל, לא הגיעו, הגיעו 91 עובדים, 96 עובדים, תיקן אותי גלעד בוועדה האחרונה. בבית המשפט, בצר להם, פתאום קפץ עליהם איזה שהוא רעיון, לקחת את המאגר שלנו, את ה-3%, 2% שיש לכל לשכה, שזה פחות או יותר השפיל שאיתו אנחנו יכולים להתנהל ואמרו 'אוקי, בואו ניקח מכל הלשכות, נחבר את כל הנתונים האלה יחד ומזה נקים מאגר', זה ה-862 עובדים שמופיעים במאגר. 

אנחנו הרמנו את הכפפה, אמרנו, אוקי, אני צריך עבודה, אני גם לא יכול להביא כרגע מחוץ לארץ וחייב לעשות השמות אך ורק מתוך הארץ, ואין לי בעיה עם זה, לכבוד ייחשב לי. פתחנו את המאגר, כמו שגב' שטראוס אמרה, ודרך אגב, לא רק אלה שהם מעל 30 יום נמצאים במאגר, יש שם, אני יכול להגיד לך, כי חלק מהעובדים הם שלי, מתוך 20 העובדים הצפים שלי, הם 9 חודשים, חצי שנה, 8 חודשים שלא עובדים ואי אפשר להשיג אותם. התקשרנו טלפון טלפון, התקשרנו אחד אחד, חילקנו את זה בין כמה לשכות---

היו"ר יעקב כץ:

אתם התקשרתם, כולם התקשרו---

יריב שוריאן:

כולם התקשרו, עברנו אחד אחד. 

היו"ר יעקב כץ:

ונאדה.

יריב שוריאן:

אני יכול להגיד בעצמי, אני קיבלתי פלח של 100 עובדים להתקשר אליהם, בין 700 ל-800, אני יכול לתת לכם גם את הפילוח המדויק מה כל אחד ענה, אני יכול להגיד לכם שהסטטיסטיקה לא משקרת, ה-100% שהתקבלו אצלי ב-100, גם אצל מיכל וגם אצל לשכות אחרות. מתוך ה-100, 50% כבר עובדים והם בדרך להירשם---

קריאה:

זה אומר שאתם לא---

יריב שוריאן:

רק שנייה אחת. אתם דיברתם על עשרות אלפים של עובדים, מדובר על 860, מתוכם 50% עובדים, זה אומר שאנחנו כבר מצמצמים את זה לחצי. 

אהרן ברזאני:

אנחנו לא מוכנים להתווכח עכשיו. 

היו"ר יעקב כץ:

זה לא בית משפט. 

יריב שוריאן:

אני לא מתווכח. מתוך ה-800 30 עובדים הביעו נכונות להגיע. 

היו"ר יעקב כץ:

הבנתי. 

ירון בן גרא:

לסיכום, הקפה והעוגות, על הכיפאק, באמת, אבל המסר שלפחות בחלק שלי רציתי להעביר זה שלפעמים הולכים לכיוון מסוים ושוכחים שבצד השני יושבות אימהות וילדים עם צרכים מיוחדים, יושבים מקרים כמו שביקרנו היום ודווקא מהמקום הזה אני אומר, אם לא נעבוד ביחד ואם לא ננסה ליצור איזה משהו משותף בצורה של ישיבה ודיבור, אנחנו פשוט לא נצדיק את עצמנו כמדינת רווחה, שדואגת לחלשים במדינת ישראל. 

היו"ר יעקב כץ:

מר ברזאני, אמרתם, אם תסיימו את המשפט נפתור לכם את הבעיה? 

אהרן ברזאני:

לא. 

רננה לוי:

האמת היא שעכשיו הבוס שלי פה, אבל אני חייבת לומר דבר אחד; ביוני 2010 נכנס נוהל חדש שנכתב ונערך על ידי מר שפיגלר, יחד עם הלשכות יד ביד. 

מיכל אברט קטן:

יחד איתנו? 

רננה לוי:

בוודאי, הוא לא נכתב, נערך. 

היו"ר יעקב כץ:

רננה, מה את מסכמת, מה עושים עם המסכנים? אני שואל לגבי האישה הזאת, איך פותרים להם את הבעיה? 

רננה לוי:

אני יכולה לתת לך דוגמה אחת, השבוע התקשר אליעזר קוגן ואני השתמשתי במאגר והיה בו מקרה אחד לפחות, ויש לי את המסמך של מר קוגן, ישים. 

היו"ר יעקב כץ:

הוא אמר, 50%. 

אני מודה לכולם על האירוח, כיוון שמדובר בזקנינו ובנכדינו ובילדינו, אנחנו נעשה מאמצים גדולים. כיוון שכולם צדיקים, והאמת ש'כֻּלָּם צדיקים, לעולם ירשו ארץ, נצר מטעי מעשה ידי להתפאר. כֻּלם בהיפוך אותיות זה מלך, כיוון שאנחנו בני מלכים, אנחנו נפתור את הבעיה, מר ברזאני והכל יבוא על מקומו בשלום. 

הישיבה ננעלה בשעה 15:00
